Añaresek eta Sammic-ek irabazi egin dituzte denboraldi-aurreko lehen neurketak - - uztarria.eus\nAñaresek eta Sammic-ek irabazi egin dituzte denboraldi-aurreko lehen neurketak\nIraurgi Saskibaloi Taldea 2017-09-11 12:00\nSammic Hosteleriak Altsasun jokatutako partidaren une bat. (Basket Navarra)\nEmakumeek 70-63 hartu zuten mendean Orthez, Azkoitian. Gizonen taldeak, berriz, 72-77 irabazi zion Basket Navarrari, Altsasun.\nIraurgiren bi talde nagusiek irabazi egin dituzte denboraldi-aurreko aurreneko partidak. Zapatuan jokatu zituzten neurketak bi taldeek. Azkoitian, Añaresek 70 eta 63 irabazi zuen Orthezen aurka. Markagailuak gorabehera dezente izan bazuen ere, azkenean Chicoren taldeak garaipen ona lortu zuen, itxura ona eskaini zuen Orthezen aurka.\nSammic Hosteleriak, berriz, Altsasun 72 eta 77 menderatu zuen Basket Navarra. Encinasen taldeak, lehen laurden zoragarri batean, partida hautsi zuen eta, neurri handi batean, horri esker azkenean garaipena lortu zuen. De Cimanek eta Portalezek 14na puntu saskiratu zituzten.


“A carne Ã© fraca” dokumentala Zarauzko Putzuzulo gaztetxean – Putzuzulo Gaztetxea – Zarauzko ametsen fabrika\n“A carne Ã© fraca” dokumentala Zarauzko Putzuzulo gaztetxean\n2012-01-30Xakela Gaztetxe Asanblada0 Comments\nFiled UnderBerriak Irudiak\nA Carne Ã© Fraca edo Haragia ahula da dokumentala ikusgai egongo da igande honetan, Otsailaren 5ean Gaztetxean bertan. Jarraian duzue dokumental honi buruzko informazio guztia.\nA CARNE Ã‰ FRACA (Haragia ahula da), Brasil, 2005, 54min.\nZuzendaria: Denise Gonzalves\nGidoia: Nina Rosa Jacob\n“Haragia ahula da” Nina Rosa Institutoak (GKE Portugaldarra) haragiaren ekoizpen eta kontsumoak, osasunarengan, sozialki, kulturalki, etikoki eta inguruarengan duen eraginari buruzko dokumentala da. Dagomir Marquezi eta Washington Novaes kazetari brasildarrak eta Ã‰der Jofre boxealari brasildar ohiaren partaidetza paregabea duena.\nPosible al da gaur egungo haragiaren ekoizpen industrialarekin mundu sostenagarri eta goserik gabeko bat? Duina al da haragi ekoizleek animaliei ematen dieten tratua beraien hazkuntzan zehar eta akatzerako orduan? Haragia jateak gure osasuna hobetu edo kaltetu egiten du? Gutariko bakoitza buragabetasun honen errudun al gara guzti honen aurkako jarrera aktibo bat ez erakusteagaitik?\nOtsailak 5, igandea, 18:00tan Zarauzko Putzuzulo gaztetxian


Corrugados berrirekitzeko "bere esku dagoen guztia" egiteko eskatu dio PSE-EEk Azpeitiko EH Bilduri - Azpeitia - uztarria.eus\nCorrugados berrirekitzeko "bere esku dagoen guztia" egiteko eskatu dio PSE-EEk Azpeitiko EH Bilduri\nMailo Oiarzabal 2021-04-29 17:00\nCorrugados Azpeitiaren lantegia berriro martxan jartzearen balizko aukerak piztu duen adierazpen eta iritzi sokak ez du etenik. Gaiaren inguruan EAJk eta EH Bilduk aurkeztutako mozioak eztabaidatu eta bozkatu zituzten herenegungo udalbatzarraren ondoren, eztabaida horren harira eta Udal Gobernuaren jarrera gogor kritikatuz idatzia argitaratu du Azpeitiko EAJk. Eta duela gutxi igorritako prentsa ohar bidez, Gipuzkoako PSE-EE ere batu da sokara.\nHain zuzen ere, Eneko Andueza Gipuzkoako sozialisten idazkari nagusia izan da Corrugadosen aferaz adierazpenak egin dituena. Azpeitiko EH Bilduri zuzendu zaio Andueza. Duela zortzi urte itxi zen lantegiari "bigarren bizitza" emateko aukera ireki dela iritzita, Corrugados berriro martxan jartzeko "bere esku dagoen guztia" egiteko eskatu dio Anduezak Azpeitiko EH Bilduri.\nGipuzkoako sozialisten buruak dio "aukera handi baten aurrean gaudela" eta Corrugadosen balizko berrirekitzeak "ilusioa" piztu duela, Azpeitian ez ezik, "Gipuzkoan eta Euskadin" ere. Enpresa berrabiarazteak lanpostuen sorreran izango lukeen inpaktua nabarmendu du Anduezak, "200 lanpostu zuzen eta zeharkako ia 700 sortzeaz hitz egiten ari baikara".\nUdal Gobernuaren ardura\n"Erakundeek elkarrekin lan egiteko" eskatu du Anduezak. Corrugadosena bezalako kasuetan "ingurumen legea betetzeko betebeharra eta lanpostuen sorrera bultzatzekoa" uztartzea izan behar da erakundeen egitekoa. Horren harira, herenegungo udalbatzarrean " zoritxarrez elkar ulertzera iritsi ez izana eta Corrugados berriro irekitzeko aukeraren aurrean jarrerak hurbildu ez izana" deitoratu du.\nErakundeen ardurarekin jarraituta, "Corrugadosen produkzio jarduera berriro sustatzeko aukera ikusita, Azpeitiko Udalak eta Eusko Jaurlaritzak, bakoitzak bere erantzukizunetik, proiektu hau bultzatzeko unea dela" uste du Gipuzkoako PSE-EEren idazkari nagusiak. Anduezarentzat, baina, Azpeitiko Udal Gobernuari dagokio erantzukizun nagusia, eta EH Bilduren jarrera kritikatu du. "Aukera leiho bat irekitzen denean, gipuzkoarrok berriz ere EH Bilduren ezintasunarekin topo egiten dugu", adierazi du Gipuzkoako sozialisten buruak. "Ulergaitza eta zentzugabekoa iruditzen zaigu, COVID-19ren pandemiak eragin duen jarduera ekonomikoaren murrizketaren ondorioz krisi ekonomikoaren okerrena pairatzen ari garen honetan, langabeziaren hazkundearekin, EH Bilduren Udal Gobernuak aukera hori pasatzen uztea", gaineratu du Anduezak, baita "aukera galtzea lotsagarria" litzateekela ere. Eta Nagore Alkorta alkateari ere zuzendu zaio Andueza, "Corrugadosen produkzio jarduerari berrekitea babesten duen edo ez argi esan dezan" galdeginez.


Widia Lariviere: "Kanada eta Quebeceko autoktonoon errealitateaz jakineza da nagusi" — Manu Robles Arangiz Fundazioa\nWidia Lariviere: "Kanada eta Quebeceko autoktonoon errealitateaz jakineza da nagusi"\nKolonizazio eta asimilazio basatiaren eraginez, Kanada eta Quebeceko herri autoktonoak krisi identitario sakonean direla deitoratzen du Widia Larivierek, aita quebectarra eta ama algonkindarra duen gazteak. "Autoktonoon autodeterminazio eskubidearen urraketa dugu arazoaren muinean, betidanik gobernuekiko harreman kolonialista, desorekatu eta paternalistan garelako. Autodeterminazio eskubide hori errespetatua ez deino, desberdintasun politikoak izanen dira."\nJenofa Berhokoirigoin, Argia 2016/11/27\nQuebec mailako Idle No More mugimenduaren sortzaileetan zara.\n2012 urteko udazkenean sortu zuten mugimendua lau emakumek, hiru autoktonok eta kanadar batek. Arbasoengandik ditugun eskubideak urratzea eta gure lurraldeak kaltetzea zekartzaten lege proiektu batzuk oztopatzeko antolatu ginen. Mugimendua laster hedatu zen Kanada guztira. Zapalkuntza eta kolonizazio historia luze batek eragin kexu gorriaren gorpuztea da Idle No More\nEmakumeak dira lehen lerroan. Kolonialismoa patriarkatuarekin eskuz esku doalako marka dea?\nPatriarkatuarekin errimaturik da kolonizazioa. Emakumeok ez gara behar den heinean ordezkatuak instantzia politikoetan, ez egitura federaletan ezta autoktonoenetan ere, kolonizazioa aitzin zeukaten boterea galdurik dutelako.\nEgia da emakumeok ginela mugimenduaren buruan; izan ekintza antolatzaile ala bozeramaile, beti emakumeok ginen lehen lerroan. Naturalki egin zen. Arrazoia argia da: kolonizazioak betidanik emakumeak hunki ditu gehiago; autoktono izateaz gain emakume izateagatik erronka gehiago ditugu gainditzeko. Patriarkatuarekin errimaturik da kolonizazioa. Emakumeok ez gara behar den heinean ordezkatuak instantzia politikoetan, ez egitura federaletan ezta autoktonoenetan ere, kolonizazioa aitzin zeukaten boterea galdurik dutelako. Horregatik gara egitura politiko kolonialetarik kanpo aktibo, galdutako boterea berreskuratu nahi dugulako.\nKolonizazio horren kontzientzia zein heinetakoa da autoktono ez direnen artean?\nQuebectarren partetik ez ezagutze anitzi aurre egin behar izan dut, gure kultura eta errealitateen jakineza da nagusi. Gurea ez da eskolan irakatsia, historia kurtsoetan izugarri gutxi aipatzen da. Aurreiritzi arrazistak eta diskriminazioak ondorioztatzen ditu ezjakintasun horrek. Baina uste dut, hala ere, egoera hobetuz doala, besteak beste Idle No More mugimenduak kontzientzia hartzea ondorioztatu zuelako. Autoktonoon aferei buruzko irekidura handiagoa nabari da, errealitatea hobeto ezagutzeko nahikeria bada. Hasiera eman zitzaion egoera berri bati. Autoktono eta ez-autoktonoen artean dauden paretak hautsi nahi baldin baditugu, horren alde azkarki lan egiten segitu behar dugu.\nAutoktono izatearen harrotasuna berpizteko tresna ere izan zen Idle No More.\nKolonizazioagatik eta arrazakeriagatik laidoztaturiko nortasunari bestela begiratzen hasi dira anitz. Bai, benetan harrotasun sentimendua berpizteko balio ukan zuen eta hori sekulakoa da. Harrotasuna eta norbere komunitatearen alde inplikatzeko desioa eragin zuen gazte anitzen baitan. Adibidez, horren isla izan zen Cris populuko gazte batzuek Quebec iparretik Ottawa arte egin Nishiyuu martxa. Noski, aldarrikapenak entzunarazteko egin zuten martxa, baina lanketa pertsonal identitario bat egiteko ere balio ukan zuen.\nGazteak autoktono izateaz harro direla erran zenezake?\nMailaz mailako aldaketa gertatzen ari da. Urte luzeetan ezertarako balio ez dugula eta desagertu behar dugula entzun izana ez da eraginik gabekoa izan. Krisi identitarioan gara. Hori dela-eta, nortasunari buruzko galdeketa betean dira asko. Baina uste dut baikorki eta harrotasunez berreskuratu nahi dutela anitzek autoktono nortasuna. Identitate hori berriz definitzen ari gara. Garai bateko erregimenak ondorioztatu eraginak pairatu arren, gerorantz begira gaude. Modernitatean bizi gara, gure kultura eta hizkuntzak bestelakotzen gabiltza, beti sustraiak zainduz. Zinezko konfiantza badut gazterian, geroa gure eskuetan hartzeko gaitasuna dugulako.\nGarai batean bezain begi-bistakoa ez izan arren, genozidio kulturala oraindik hor da.\nEz ditugu gure gurasoek eta aitona-amonek pairatu trauma bortitzak bizi izan, baina ondorioak jasaten ari gara. Barnetegien bidez egin genozidio kulturalaren eraginak pertsonalki bizi ditugu. Hizkuntza eta kulturaren transmisioa kolokan dago eta babesteko zein berpizteko behar gorria hor dugu.\nZein da zure iduriko urgentziazko desafioa ?\nAutoktonoon autodeterminazio eskubidearen urraketa dugu arazoaren muinean ... Autodeterminazio eskubide hori errespetatua ez deino, desberdintasun politikoak izanen dira.\nGaldera ona da eta anitz daudela erran nezake. Autoktonoon autodeterminazio eskubidearen urraketa dugu arazoaren muinean, betidanik gobernuekiko harreman kolonialista, desorekatu eta paternalistan garelako. Autodeterminazio eskubide hori errespetatua ez deino, desberdintasun politikoak izanen dira. Arlo sozialari begiratuz gero, sendatze kolektiboan murgilduta gara. Bizi izandako historia beltz horretatik sendatzeko denbora hartu behar dugu. Historia horri begiratu behar diogu zer garen ulertu nahi badugu, orainari eta geroari bizkar eman gabe. Quebectarrei eta kanadarrei ere ezagutarazi behar diegu gure historia, arrazismoak ezezagutzan dituelako sustraiak.


Pike Researchen txostena, ingelesez: Zero energiako eraikinak | Blog Eraikal\nPike Researchen txostena, ingelesez: Zero energiako eraikinak\nPosted on 10 febrero, 2012 by beraikal\nZero energiako eraikinen munduko merkatua 1,3 bilioi dolarrera iritsiko da 2035erako.\n«Eraikuntza berdea munduko eraikuntza-industrian ohikoago bihurtzen ari da, eta hurrengo muga handia zero energiako eraikinak diseinatzea da, hots, energia berriztagarriaren bidez eraikinean ekoizten den energia adina energia kontsumitzen duten eraikinak diseinatzea» idatzi zuen Pike Researcheko bazkide batek. «Herrialde eta eskualde batzuek dagoeneko ezarri dituzte, batetik, epe luzeko helburuak eta, bestetik, zero energiako eraikinak eraikitzera behartzen duten eta datozen urteetan indarrean jarriko diren arauak (batzuk 2016an sartuko dira indarrean)».\nMerkatu horren munduko diru-sarrera 2020rako 690 mila milioi dolarrekoa izatera iristea espero da, eta, ondoren, 2035erako, hori bikoiztea. «Horrek % 43ko urteko hazkunde-tasa konposatua irudikatzen du, eta hazkunde horren parte handi bat Europako Batasunean gertatu zen.»\n«Eraikuntza berdearen ziurtagiriak azken urteetan mundu osoan nabarmen ugaritu direnez, zero energiako eraikuntza bihurtu da eraikin berdeen xede ideal» dio Eric Bloomen ikerketaren analistak. «Teknikoki, eskualde askotako eraikin-mota askotan lor daiteke zero energiako erakuntza-diseinua, baina hasierako kostuak eragiten duen kezka oztopo handia da merkatuan».\nEuropako Batasuna (EB) doa buru berotze globalaren kontrako bidean eta energiaren inguruko politika aurrerakoietan. Eraikinen Eraginkortasun Energetikoaren Direktibak ematen dio indarra bultzada horri. Direktiba horren mende daude eraikuntza-kodeak, eta ia zero energiako eraikin publikoak egitera behartzen du 2019rako eraikin publikoei dagokienez, eta 2021erako, eraikin berri guztiei dagokienez.\nAEB eta Japon EBren atzetik doaz, eta antzeko eskakizunak garatzen ari dira.\nEraikinetako energia berriztagarriak eta eraginkortasun energetikorako sistemek kostu handiagoa izan lezakete hasieran, baina beren fruitua ematen dute gero. Hala, eraikin berrientzako arau horiei esker, ehunka milioi pertsonak energia eta dirua aurreztu beharko lukete datozen hamarkadetan.\nPike Researchen txostena\nPike Researchen txostena: «Zero energiako eraikinak» txostenak zero energiako eraikinen merkatuaren tamainari eta hazkundeari buruzko datuak dauzka, 2011tik 2035era bitartekoak (HVAC edo berotzeko, aireztatzeko eta aire girotuko sistemak, beira-sistemak, hormen eta sabaien eraikuntza, energia berriztagarrien sistemak eta eraikuntzako beste kostu batzuk barne). Azterketa horretan, merkatu nagusietako zero energiako eraikinen sustatzaile eta joera nagusien ebaluazio kualitatiboa ere egiten du, eta kontuan hartzen ditu bai eraikin komertzialak bai etxebizitzak. Zero energiako eraikuntzari lotutako banakako elementu teknologikoak ere aztertzen ditu, bai eta zero energiako eraikinak egiteko arkitektura-, ingeniaritza- eta eraikuntza-zerbitzuen hornitzaileek izango dituzten diseinu-erronkak ere.\nPike Researchen webgunean eros daiteke liburua, bai eta laburpen bat irakurri ere.\nIturria: Cleantechnica , 2012/02/06\nTxostena: Herrialde-ikuspegia Espainiako eraikuntza-sektorerako. Etxebizitza-sektore berrirako ibilbide-orria\nThis entry was posted in Azterlan sektorialak, eraginkortasun energetikoa and tagged Eraikal programa, Zero energiko eraikinak. Bookmark the permalink.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea automatizatuen muntaia- eta mantentze-lanak (Modulua)" topic_facet:"Instalazioa eta mantenimendua (Lanbide Arloa)" topic_facet:"Sistema sekuentzial programagarriak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Sistema sekuentzial programagarriak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila\nAutomatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 2 Lanbide Heziketa Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Susanna Minguell: “Haurtzaroko sexu abusuak erasotua eta erasotzailearen arteko kasutik haratago doaz” - etakitto.eus\nSusanna Minguell: “Haurtzaroko sexu abusuak erasotua eta erasotzailearen arteko kasutik haratago doaz”\nAndretxeak zenbait ekintza antolatu ditu Indarkeria Matxistaren Nazioarteko Egunaren harira. 16an, adibidez, Susanna Minguellek ‘Palabras dislocadas’ liburua aurkeztuko du Portalean, 18:30ean, Danele Sarriugarte idazlearekin batera, eta solasaldia egingo dute gero. Eta 26an, Minguell berriz itzuliko da Portaleara, Begi Galarzarekin errezitaldi musikatua eskaintzeko.\nNola planteatzen dituzu hilaren 16ko aurkezpena eta solasaldia, eta 26ko errezitaldia?\nHitzaldi eta tailerretan aipatzen dut ez dudala ulertzen gizarteak zer behar duen sormena edo artea eta alde intelektuala banatzeko. Filosofiatik nator, ikasketa horrek egin ditut, eta ez dut errealitatea ulertzen ez badira sormena eta alde intelektuala konbinatzen. Errealitatea ezin da artistikoa bakarrik edo intelektuala bakarrik izan. Are gehiago, alde artistikoa intelektuala da niretzat. Horregatik, Eibarrera etortzeko aukera nuela esan zidatenean, alde bi horrek azaltzea proposatu nuen: Danelerekin alde intelektuala eta Begirekin alde artistikoa. Danelerekin liburua aurkeztuko dut eta elkarrizketa sortuko da gaiaren inguruan; eta alde musikala erraietatik irteten den zerbait da gehiago. Haurtzaroko sexu abusuen kasuan oso garrantzitsua da alde artistikotik sartzea, beste toki batetik azaldu ez diren erramintak eta komunikazio motak eskaintzen dituelako. Haurtzaroko sexu abusuetan ematen den emozio ohikoena lotsa da, baina ziur nago poema bat irakurrita hartzaileak beste modu batean ulertu dezakela hori.\nGipuzkoako zenbait herritan gaia jendaurrera eraman duzu. Nolako solasaldiak izaten ohi dira horrelakoetan?\nEszenatoki ezberdinak sortzen dira, solasaldietara joaten diren pertsonen arabera. Batzuetan ez da eztabaidarik sortzen, baina beste batzuetan, Ordizian egon nintzenean bezala, eztabaidan hastea kostatu zitzaigun arren, ordubete inguru egon ginen gaiaz berbetan. Suerte guztietako pertsonak etortzen dira: haurtzaroan sexu abusuak jasan dituztenak, profesionalak, gaiaz gehiago jakin nahi dutenak, sexu abusuak jasan ditzaketen haurren amak… Guztion ekarpenak oso interesgarriak izan daitezke.\nAzaroaren 19a (Haurtzaroko Sexu Abusuen Prebentziorako Nazioarteko Eguna) eta 25a hurbil ditugu eta, horren harira, hedabideetan gehiago egiten da berba haurtzaroko sexu indarkeriari eta indarkeria matxistari buruz. Baina, orokorrean, gizarteak nola tratatzen ditu gai hauek?\n2019an ‘Palabras dislocadas’ argitaratu nuen eta proiektua forma hartzen joan da. Orain, haurtzaroko sexu abusuei ikusgarritasuna emateko eta politizatzeko proiektua da. Egun hauen inguruan gaia gehiago lantzea ondo iruditzen zait eta ondo dago agenda feministaren barruan sartzea, haurtzaroko sexu abusuen gaiaren begirada feminismotik eman behar dela uste dudalako. Hau da, gaiaren egiturara doan begirada egon behar da. Izan ere, zergatik dira ohikoak haurtzaroko sexu abusuak? Ez dira kasu isolatuak, erasotua eta erasotzailearen arteko kasu bakartutik haratago doan zerbait gehiago da gai hau. Hala ere, hilabete honetako ekintzez gain, ondo legoke urte osoan zehar bestelako ekimenak martxan jartzea, arazo hau ez delako hilabete bateko kontua.\nGai hau lantzeko ikuspegia aldatu behar dela aipatu izan duzu. Zergatik?\nHaurtzaroko sexu abusuen inguruan boom mediatikoa dago gaur egun eta horrek asko kezkatzen nau. Mass-mediatan haurrek bizitako esperientzia erabiltzen dute artikuluei morboa emateko. Analisiarekin zerikusia duten artikuluak faltan botatzen ditut. Haurtzaroko sexu abusuei buruzko artikulu bat irakurtzen badut, ez zait hainbeste interesatzen nork egin zuen, nola izan zen… baizik eta zergatik gertatzen den hori egunero. Beraz, gizartearen isiltasuna apurtzen ari da, baina arazoa ezkutatu egiten dute errealitatean. Adibidez, ezkutatzen da hau ez dela erasotuaren eta erasotzailearen arteko harreman esklusiboa, eta guzti hau legitimatzen duen gizarte bat dagoela.\nNola legitimatzen du gizarteak arazo hau?\nBatetik, legitimazioa epaitegietan hasten da. Izan ere, hau eguneroko arazoa da, behar den bezala epaitzen ez delako. Bigarrenik, denboran irauten duen isiltasunak ez du erasotuarekin zerikusia, baizik eta isiltasun horri tokia egiten dion gizartearekin, eta hori kontu politikoa da, ez morala bakarrik. Beraz, gaiaren ikuspegia aldatzeko, ikuspegi feminista zabaldu beharko litzateke eta haurtzaroko sexu abusuak praktika matxistatzat jo. Batetik, erasotzaile gehienak gizonezkoak direlako; eta bestetik, botere-eta gorpuztasun-jokoak ematen direlako, non erasotzaileak erasotuak baino indar gehiago duen. Hortik abiatuta, esperientzia politizatu egin beharko litzateke. Hau da, horrelako gauzak gertatzeagatik beldurtzeari laga. Gauza ikaragarria da, baina hortaz bakarrik ohartzen bagara, ez ditugu beste gauza batzuk ikusiko. Ikaragarria dena, ezin dugu barneratu. Beraz, gizartean gertatu beharko liratekeen aldaketen inguruan eztabaidatzen hasi beharko genuke, gutxienez sexu abusuak jasaten dituzten haurrei eta abusuak jasan ditugun pertsona helduei estaldura emateko.\nZein pauso eman beharko lituzke gizarteak aldaketak gertatzeko?\nAdibidez, ikuspegi aldaketa egon beharko litzateke haurren gorputzei dagokionez, helduak haurren gorputzen jabe egiten ari garelako. Oso ohikoa da haurrak besteei musukatzera behartzea, nolako erropa jantzi behar duten esatea, zer eta nola desiratu behar duten, eta abar. Haurrak horrela hazten dira. Ikuspegi hau aldatuz eta bere gorputzen jabe izaten lagatzen ez diegun haurrak hazten ditugula onartuz, gauza gehiago egiteko erramintak izango ditugu.\nHaurtzaroko sexu abusuen gaia tabua da. Gaia lantzeko orduan nola eragiten du horrek?\nGaia ez bada modu jakin baten ikusarazten, ezin da landu. Adibidez, nik ez dut nahi biktima bezala ikusi nazaten. Biktima bazara, aurrean duzun pertsonak biktima moduan bakarrik juzgatuko zaitu eta zuk inoiz ez duzu hori aukeratu. Horrela epaitua izanik, zuregandik desira, jarrera eta bestelako gauza jakin batzuk espero dira, biktima izatearekin zerikusia dutenak. Nik batzuetan ez ditut izan biktima izatearekin lotutako jarrerak. Iruñeako talde bortxaketarekin horrelako zerbait gertatu zen baita ere. Esan zuten neskak bere burua grabatzen laga zuela eta abar. Ez, ez zuen hori egin, egoera horretatik bizirik ateratzeko modua aurkitu zuen. Eta handik egun batzuetara festan ibili zela irten zen gero eta sare sozialetan bere jarrera epaitu zuten. “Nola liteke bortxatua izan ondoren festan ibiltzea?”, zioten. Ba bai, posible da eta oso normala. Bestetik, Tenerifen bortxatzeaz akusatua zegoen gizon bat libre laga zuten, biktimaren kontakizuna oso hotza zelako. Hain zuzen ere, horrelako gauzak modu hotzean kontatzea baliabide psikologikoa da. Nik neuk ere horrela jokatu nuen eta horrek ez du esan nahi haurtzaroan sexu abusurik jasan ez nuenik. Beraz, biktima izatearen patroian sartzen ez bazara (zuk inoiz aukeratu ez duzuna), zure berbak sinestuak ez izatea posible da. Horrela, besteek ematen dute fede zuk sexu abusuak jasan dituzun edo ez. Hori da epaiketetan gertatzen dena: fiskaltza alderantzikatu egiten da eta sexu abusuak jasan dituen pertsonak erakutsi behar du gertatu zaiona. Horregatik, Iruñeako neskari hasiera batean ez zioten sinestu, ez zelako sartzen biktimaren bezala ezagutzen dugun kategoriaren barruan.\nZuk nola erantzun zenuen haurtzaroan jasandako sexu abusuen aurrean?\nBuruak eta gorputzak gogoratzeko prest daudena eta asimilatzeko prest gogoratzen dute. Ahazteko modu asko dago eta nik banekien haurtzaroan zerbait gertatu zitzaidala, baina ez nuen argi zer izan zen. Momentu batean haurtzaroan jasandako sexu abusuen oroitzapen gehiago etorri zitzaizkidan burura. Or0itzapenak ez ziren egun batetik bestera etorri, urteetako prozesua izan zen. Nik, adibidez, gertakizunak gogoratu nituen, baina ez orduan sentitu nuena. Handik urte batzuetara hasi nintzen sentitutakoa gogoratzen eta lana laga behar izan nuen, tratamendua hasi, eta abar. Orduan, txikitatik ondo eman zaidana egiten hasi nintzen: idaztea. Handik urte batzuetara orduan idatzitako poemak irakurri nituen eta oroitzapenen berreskuratze-prozesua eta emozio batzuen errekonozimendua (amorrua, mendekua… oso legitimoak momentu jakin batean) izan zela konturatu nintzen.\nIdazketa lan horrek prozesu guztian lagundu dizu?\nBai, gakoa izan da. Une horretan bizi nuena ulertzeko idatzi nuen. Gero, Facebook orria zabaldu nuen eta gaia lantzen hasi nintzen bertan nire idatziekin. Orduan, Deskontrol argitaletxeak liburua egiteko aukera eman zidan. Ez nuen eredu izan nahi, nik neuk neure burua ulertzeko egin nuen. Izan ere, ez nuen ulertzen zergatik neure gorputza nahi zuen bezala zebilen. Jasandako laztanak sentitzen hasi nintzen, esaten zidaten gogoratzen nuen… Ez da erraza asimilatzeko.\nMomentu horretan erraminta gehiago eskura izatea faltan bota zenuen?\nAsko. Beno, sasoi hartan ez nuen ezer faltan bota, ez nekielako zer zegoen ere; baina orain, atzera begira, bai botatzen ditut faltan gauza batzuk. Adibidez, ondo etorriko litzaidake ahalduntze talde bat, poemak jende gehiagorekin partekatzea (sasoi hartan partekatzeko beldurra nuen) eta, bestetik, epaitua ez izatea faltan bota nuen. Nire kasua kontatzen hasi nintzenean babesa sentitu nuen, baina psikiatriaren aldetik begirada umilagoa faltan bota nuen. Lan egiten nuen mutuako psikiatrak esaten zidan zoriontsua izan behar nintzela. Iraina iruditu zitzaidan. Gauza bera esan zidan laugarren aldian zera erantzun nion: “Norbaitek alua lehertuko balizu eta zenbait egunetan aulkian eseri ezin izango bazina, zoriontsu izango zinateke?”. Kexatu egin nintzen eta medikua aldatu zidaten. Buru osasunaren inguruko asistentzia egokia izatea faltan bota dut. Gero, psikologoek lagundu egin didate, baina hiru astean behin ikusten nuen ordu erdiz. Hala ere, horrelako kasuetan pentsatzen dut ez dagoela salbatzeko ezer. Nik ez nuen neure burua salbatu nahi eta gaur egun ere berdin. Jarrera politikoa da. Lehenengo momentuan idazteko beharra nuen, beste pertsona batzuekin komunikatu, baina orain gehiago da jarrera politikoa, ez behar pertsonal bat.\nNork du arazo hau konpontzeko ardura?\nGizarte osoak, bakoitzak bere neurrian. Hasteko, biktimizatzeari eta harritzeari laga behar diogu. Bestetik, erakunde publikoek argiago ibili behar dira. Erantzunak eman behar dituzte, legeetatik haratago, ideologia jakin batekin.\n#Andretxea#azaroak 25azaroak 19Haurtzaroko sexu abusuaksexu-abusuakSusanna Minguell\n« Behobia-Donostia maratoi erdiaren edizio berria jokatuko da domekan Biharko sari-banaketa ekitaldiak itxiko du Asier Errasti Eibarko Film Laburren Jaialdia »


Epea: urtarrilaren 7tik 21era (12:00ak arte).\nAKI eta Literatura Unibertsaleko ikasleak Londresen\nBatxilergoko lehen mailan Literatura Unibertsala eta bigarrenean AKI ematen duten ikasleek Londresen lau egun paregabe igaro dituzte sei irakaslerekin batera, abenduaren 7tik 11rako astean. Tower Bridge, Saint Paul, Big Ben, Oxford Street, Soho, museoak, Canden Towneko giroa, Covent Garden... Ez dute, ez, aspertzeko aukera haundirik izan! Talde handia bazen ere, primeran moldatu direla adierazi dute irakasleek, oso jator ibili baitira guztiak.\nGehiago irakurriAKI eta Literatura Unibertsaleko ikasleak Londresen -ri buruz\nFrantseseko ikasleak Parisen abenduaren 9tik 12ra\n"Lau egun zoragarri pasa ditugu Parisen Oteitzako Frantseseko ikasle-irakasleok. Alde batera eta bestera ibili gara gelditu gabe, Champs Élysées-etan pasiatu, auzo latinoaren eta Montmartre-ren xarmaz gozatu, Louvre museoa bisitatu, Notre Dame-ko gargolak ikusi, Eiffel dorrera igo... eta sorpresa! baita bertako lehen solairuan izotzetan patinatu ere! Que de bons souvenirs !"\nGehiago irakurriFrantseseko ikasleak Parisen abenduaren 9tik 12ra -ri buruz\n2. mailakoak Durangoko Azokan\nJoan den ostiralean, abenduak 4, Batxilergoko eta Erdi Mailako Zikloetako 2. maiako ikasleak Durangoko Azokara joan ziren 4 autobusetan. 9:00etan Zarauztik atera, eta han ziren guztiak azoka irekitzerako. Liburu eta diska tartean saltsatu, zenbait hitzaldi eta kontzertu entzun eta goiz pasa ederra egin ondoren, 13:30ean abiatu ginen guztiok etxera bueltan.\nGehiago irakurri2. mailakoak Durangoko Azokan -ri buruz\nEuskararen Eguna ospatzeko, Zarauzko Udaleko Euskara Zerbitzuak antolaturiko hainbat ekintzatan parte hartzeko aukera izan dute Oteitzako ikasleek. Abenduaren 2an, lehen mailetako ikasleek “Etxepare Rap” ikuskizuna izan zuten Modelo zineman Imanol Epelderen eskutik.\nGehiago irakurriAbenduak 3, Euskararen Nazioarteko Eguna -ri buruz


BERRIA: ETB1i lehentasuna emanda EITB birsortzea proposatu du EH Bilduk | LAB - EITB\n1982ko EITBren Sorrera Legean hizkuntzaren normalizazioa aipatzen da, eta EH Bilduk uste hori badela helburua oraindik ere. Baina, horretarako, taldeko enpresa guztiek erantzun behar diote helburuari, koalizioaren ustetan: «Orain arteko helburuen dualizazioa amaitu behar da. ETB1 lehentasun nagusiko kate jeneralista bilakatuko da, horrek aurrekontuetan behar duen islaz. Aldi berean, ETB2k, Radio Euskadik eta Radio Vitoriak euskarari lekua emateko neurriak zehaztuko dituzte».\nEz da EH Bildu legebiltzarreko talde bakarra EITBren eredua aldatzeko eskatzen duena. Iaz, martxoaren 4an, PSE-EEk Eredu berri bat EITBrentzat txostena aurkeztu zuen, eta EITBren legea aldatzeko eskatu zuen bertan. Aurten, irailaren 13an, Elkarrekin Podemosek ere beste eredu bat proposatu zuen EITBrentzat. Legebiltzarrean datozen asteetan mahai gainean izango diren gaietako bat izango da EITBren erreformarena, eta ikusiko da taldeak zertan jartzen diren ados.\nEH Bilduk bost urteko ibilbidea proposatuko du, etorkizuneko ereduaz hausnartzearekin eta urratsak gauzatzearekin batera, datozen hamarkadetarako irrati-telebista publikoa irudikatu eta birsortzeko asmoz.\nEuskal esparru komunikatiboaren eta EITBren inguruko eztabaidak eta hausnarketak «aniztasuna» izan behar duela uste du koalizio abertzaleak. Baliagarritzat jo du aurreko legealdian legebiltzarrean onartu zen pauso bat: Euskal Herriko Unibertsitateak landutako metodologia parte hartzailea. EITBren erreforma osoari begira, hainbat gairi buruzko informazioa biltzea du xede EHUren metodologiak. Horretarako, telefono bidezko iritzi bilketak, EITB barneko iritziak, elkarrizketa pertsonalak, eztabaida taldeak, tailerrak, hitzaldiak, jardunaldi tekniko bat eta sare sozialak erabiliko lituzkete. Hamasei hilabete iraun dezake.\nAntolakuntza ereduan, bestalde, koalizioak uste du berregituraketak egin beharko direla lantaldeari zein taldeko enpresei dagokienez: «Gestoreen sisteman iraulketa sakona eta lantalde estrukturalaren definizioa lehenbailehen egin beharreko urratsak dira. Izaera multimedia izango duen irtenbide bateratzailea bilatu behar da».\nIkus-entzunezkoen sektoreari begira, EH Bilduk eskatuko du EITBn egiten den inbertsioa «ikus-entzunezkoen euskal industrian» egiten den inbertsioa izatea: «Ikus-entzunezkoen sektoreko enpresekin hitzarmenak epe finkoetan egin beharko lirateke, enpresei epe ertain-luzeko ikuspegia eta babesa emanez».\n«Hezi eta dibertitu»\nLau alderdiz osatutako koalizioak uste du EITBren programazioak «kalitatezkoa» izan behar duela, «eta beste kanalengandik bereizia». Horretarako, «tokiko sorkuntzak» izan beharko luke oinarri, eta «jatorrizko edukiak» nagusi. «EITBk ausarta izan behar du, eta ikusleekin bat egitea lortu beharko du, garai berrietara egokituta. Ikusleria hezi eta dibertitu beharko du». Koalizioaren iritziz, euskal hizkuntza, kultura eta identitatea zabaltzea izan beharko du helburu EITBk.\nEITBren ildo editorialari dagokionez, euskal gizartearen aniztasunari sor zaiola iruditzen zaio EH Bilduri: «Euskal jendartearen intereseko gaiak ikuspegi propiotik landuko dira, eta albistegiak lantzen dituzten arduradunak meritu profesional bitartez aukeratutako langileak izango dira». Koalizioak uste du «agenda informatibo propioa» berreskuratu behar dela.\nGaur egungo lege esparru arautzaileak «gabezia nabariak» dituela iruditzen zaio talde abertzaleari, eta horregatik ikus-entzunezko komunikazioaren lege berri bat sortzea proposatuko du.\nZuzendaritza berri bat aukeratzea ere beharrezkotzat jo du EH Bilduk: «Lantalde oso bat EITBren etorkizuneko ereduaz hausnartzeko eta urratsak egiten joateko gai izango dena. Aldaketa gauzatuko duen zuzendariak ere adostua izan beharko du».\nUrtzi Urkizu - BERRIA 2016.12.30


Foruko Udala - FORUKO UDALAK HERRITARREN ESKAERARI ERANTZUTEN DAU ETA LANDABERDEN UMEENTZAKO PARKEA EGITEKO LANAK HASI DAUZ\nFORUKO UDALAK HERRITARREN ESKAERARI ERANTZUTEN DAU ETA LANDABERDEN UMEENTZAKO PARKEA EGITEKO LANAK HASI DAUZ\nForuko Udalak, herritar guztien beharrizanei erantzuteko eta auzo ezberdinak kontutan hartzeko konpromisoari jarraituaz, Landaberde auzoan umeentzako parkea egingo dau. Gune barriak segurtasun zorua izango dau eta adin ezberdinetara egokitutako txinboak. Herriko beste haurrentzako guneak be barriztuko dira, hauen kasu Atxagas edo San Kristobalekoak.\nForuko Udalak umeentzako parkea egokituko dau Landaberde auzoan. Gune honetako herritarren eskaerari erantzuna emongo jako. “ Geure konpromisoa herritar guztiekaz eta auzo guztiekaz da, horregatik, geure esku dagoen bitartean helburuak betez goaz. Landaberden umeentzako parkea sortzea auzo honi kohesinoa emoteko aurrerapausua da eta bizi kalitatea irabaztea”, azaldu dau Foruko Alkatesak, Jane Eyre Urkietak.\nUmeentzako parkea egiteko lanen aurrekontua 34.000 eurotakoa da. Honako lanak burutuko dira bertan: hormigoizko oinarria bota eta umeentzako segurtasun zorua jartzea. Umeentzako parkearen zorua eta ingurua birrindutako kautxuaz eginda egongo da , haurrek jausi ezkero kolpeak gutxitzeko. Adin ezberdinetara egokitutako txinboak ezarriko dira be.\nLan honegaz batera, Udalak Atxagas eta San Kristobaleko umeentzako guneen txinboak barriztuko dauz eta Elexalde ta Ibarrako umeentzako parkeen zorua barriztu be. Hobekuntza hauen aurrekontua 20.000 eurokoa da.


Osasuna - Bezzia | Bezzia\nLa Salud Bizitzako arlo garrantzitsuena da ziur asko eta, oro har, ongizatearekin, orekarekin edo gaixotasunik ezarekin lotzen da. Horrela, Osasunaren Mundu Erakundearen arabera, egoera osoa dela aipatzen du ongizate fisikoa, mentala eta soziala.\nBezzian atal bat eskaintzen diogu gai honi eta bertan, besteak beste, gaiak jorratzen ditugu gaixotasun, osasuntsu egoteko edo pisua galtzeko aholkuak. Gai hauekin, informazioa eskaini nahi dugu, jendea bere burua zaintzeak, ondo jatzeak edo ariketa fisikoak egitearen garrantziaz jabetzeko, baina aholku hauek praktikan jartzearen garrantzia ere azpimarratu nahi dugu.\nHemen zure osasuna zaintzeko inspirazioa topatuko duzula espero dugu.\nNola aurre egin dermatitis atopikoari udazkenaren etorrerarekin\nBy Toñy Torres duela 17 ordu .\nUdazkenaren etorrerarekin batera sasoiko arazoak sortzen dira, hala nola dermatitis atopikoa. Eragiten duen larruazaleko arazoa ...\nHanketan barizeak, 5 aholku saihesteko\nBy Toñy Torres duela 2 egun .\nBarizeak edo barizeak larruazalaren azpian dilatatu, handitu eta bihurritu egiten diren zainak dira. Edozein ildo ...\nUr botilen entrenamendua\nBy Susana godoy duela 2 egun .\nOrduan, ez duzu esaten etxean ezin duzula entrenatu ekipamendurik izan gabe! Beti bota behar delako ...\nAutoestima handitzeko 4 teknika\nBy Toñy Torres duela 3 egun .\nNorberaren maitasunak edonoren lehen maitasuna izan behar du beti. Zure burua maitatzea oinarrizkoa da, ...\nEtxean gorputz guztia tonifikatzeko ariketak\nBy Toñy Torres duela 5 egun .\nBizimodua aldatu egiten da, jendea baldintza berrietara egokitzen da eta alternatibak bilatzen ditu bizitzen jarraitzeko ...\nGarbantzu irina: bere onurak eta erabiltzeko ideia bikainak\nBy Susana godoy duela 5 egun .\nDagoeneko txitxirio irina integratu al duzu zure dietan? Egia esan, alternatiba berrien bila gabiltza beti ...\nArgala izatea ez da osasunaren sinonimoa\nBy Toñy Torres duela 6 egun .\nArgaltasuna askotan osasuntsu egotearekin lotzen da eta hori guztiz okerra da eta larriak eragin ditzake ...\nZer da hilerokoaren aurreko sindromea?\nBy Toñy Torres duela 1 astea .\nHilerokoaren sindromeak hilerokoarekin lotutako sintoma ugari aipatzen ditu. Ezaugarri eta ezaugarri arruntak ...\nZure dietan sartu beharko zenituzkeen superelikagaiak\nElikadurari eta janariari dagokionez, ezin da inoiz esan dena idatzita dagoenik. Zorionez, egunero egiten diren ...\nAriketak eta tarte lepoan\nBy Susana godoy duela 1 astea .\nGaur berez entrenamendu bat baino gehiago, ariketa edo tarte batzuek eramango gaituzte ...\n5 elikagai hesteetako igarotzea hobetzeko\nHesteetako igarobide ona izatea ezinbestekoa da osasun ona izateko. Hondakinak gorputzetik ezabatzea delako ...\nZure epea lehenago nola jaitsi\nPeppermintaren erabilera sendagarririk onenak\nJaiotza kontrolatzeko pilula: abantailak eta desabantailak\nNola ezabatu hortzetako min ikaragarria?\nVicks Vaporub-en erabilerak\nJaiotza kontrolatzeko pilulak\nSatorrak, noiz larritu behar gara?\nJaiotza kontrolatzeko pilula\nMedikuntza nuklearra, zertarako eta zertarako balio duen\nMagnesio karbonatoa mirari bat zure gorputzarentzat\nNola egin masaje murrizgarri on bat urratsez urrats\nLepoa erlaxatzeko ariketa errazak\nBulimiaren eta Anorexiaren sekuentziak\nZer da izu erasoa?


Edari energetikoen osasunerako arriskuak | Consumer\nEdari energetikoen osasunerako arriskuak\nFreskagarri energetikoko lata bakar batek kafe iragazitako hiru katilu edo gehiago ematen ditu\nDuela urte batzuk edari energetikoak modan jarri zirenetik, kontsumoa etengabe hazi da. Izen hori ulertzeari ez bezala, edari horiek ez dute aparteko energiarik ematen, kafeina kantitate handia baizik. Baina horien erabilera ez da arriskutsua: bihotzean asaldurak eragin ditzakete, osasunari kalte larriak eragiteaz gain, batez ere alkoholarekin konbinatzen badira. Adituek aholkuak eman arren, helduek eta gazteek asko kontsumitzen dute, baita 10 urtetik beherakoek ere. Artikulu honetan, edari energetikoek osasunean dituzten ondorioei buruzko xehetasunak ematen dira, baita kontsumo-eredua biztanleen artean eta adituen gomendioak ere.\nIrudia: arnau 2098\nEdari energetikoak freskagarriak dira, eta hainbat substantzia dituzte; besteak beste, kafeina, aminoazidoak (taurina), karbohidratoak (adibidez, glutonolaktona), karbohidratoak (glukokorolaktona, glukosa-eratorria), bitaminak eta, batzuetan, sendabelarren estraktuak (ginsená). Garrantzitsua da kirolarientzako edariak bereiztea, jarduera fisiko bizia egin ondoren gatz mineralak berreskuratzeko diseinatuak. Edari energetikozko lata batek edo “energetic drink” delakoak kafeina dosi bat dauka, gutxi gorabehera lau katilukada iragazirena edo, Erresuma Batuko Toxikologia Batzordearen arabera, sei te-lata (300 mg inguru).\nEdari energetikoak: bihotzean eragina dute\nHelduek egunean 400 gramo kafeina dosi gomendatzen dituzte gehienez\nBonneko Unibertsitateko (Alemania) adituek berriki egindako azterlan batek, Erradiological Society of North America aldizkarian argitaratua, adierazi du edari energetikoak kafeina eta taurina duten edari energetikoek eragin handia dutela bihotzaren uzkurezintasunean. Ikerketa 18 boluntario osasuntsuk egin zuten, eta bihotzeko erresonantzia magnetiko bat egin zitzaien, taurinadun freskagarri bat (400 mg 100 ml bakoitzeko) eta kafeina (32 mg 100 ml bakoitzeko) kontsumitu ondoren.\nBihotz-maiztasunean alde nabarmenik aurkitu ez bazen ere, arteria-presioa edo ezkerreko bentrikuluak kanporatutako odol-kantitatea, eta ebidentzia berriak jasotzearen zain, espezialistek aholkatzen dute bihotz-arazoak dituzten pertsonei ez kontsumitzeko, uzkurkortasun-aldaketek arritmiak eragin baititzakete.\nEdari energetikoa alkoholarekin, arriskua areagotzen du\nUnean uneko kafeina hartzeak ez du inolako arazorik sortzen, alkoholarekin lotzen da\nPertsona heldu osasuntsuek 100 mg eta 300 mg kafeina artean hartzen dute egunean (zifra horrek gainditu egiten du edari energetiko gehienetako lata) eta gomendatutako gehieneko dosi gomendatuak 400 gramokoak dira. Hasiera batean, adituak ados daude pertsona helduetan kafeina dezente hartzeak ez lukeelako inolako arazorik sortuko, alkohola bezalako beste substantzia batzuekin baizik.\nIzan ere, edari horiek alkoholarekin nahasten dira, batez ere gazteen artean. Edari energetikoak eta alkoholak eragin kaltegarriak izan ditzake, hala nola, alterazio kardiobaskularrak, takikardia, palpitazioak edo presio arteriala handitzea, insomnioa, urduritasuna eta koordinazio motorraren falta.\nHorri gehitu behar zaio alkoholaren efektuak konpontzen dituela, berez funtzio intelektualak soilik konpentsatzen dituenean, baina ez koordinazio motorra. Mozkortuta dagoela baino ez du ezkutatzen. Kontrol-sentsazio horrek, beraz, eragin dezake edatea, gidatzea eta gidatzea, hori egiteko moduan daudela sinetsita, arriskutsua izan baitaiteke.\nHori dela eta, hainbat arlotan aditu diren ahotsak oso zuhurrak dira, batez ere Eguberrietan, joan-etorri asko eragiten baitituzte eta edari alkoholdunak gehiago kontsumitzen baitituzte. Ez da ahaztu behar binomio hori trafiko-istripu askoren atzean dagoela, esaterako, talka eta harrapaketa askoren atzean; Eguberrietan, Espainiako errepideetan 52 pertsona hil ziren, horietatik 22, 25 eta 44 urte bitartekoak. Hori dela eta, oso neurritsua izan behar da, ez bakarrik irentsitako alkohol-kopuruan, baizik eta kontsumitutako konbinatu-motan.\nElikagaien Segurtasunerako Aholku Batzorde Zientifikoak egindako txosten baten arabera, Kataluniako Osasun Publikoko Agentziak (ASPCAT) gomendatzen du:\nEz nahastu edari horiek alkoholarekin.\nHaurdun dauden eta bularreko haurrak, haurrak, kafeinarekiko sentikorrak diren pertsonak, arazo kardiobaskularrak edo neurologikoak dituztenak ez lirateke kontsumitu beharko.\nEz erabili jarduera fisiko intentsuan galdutako likidoak ordezkatzeko: kafeinak diuretikoak ditu eta deshidratatzeko arriskua areagotzen du. Kasu horietan, edateko ura edo edaria edan behar da.\nZenbat edari energetiko kontsumitzen da Ebn?\nElikagaien Segurtasunerako Europako Agintaritzak (EFSA) txosten bat argitaratu zuen 2013an, edari energetikoen kontsumoari buruzko datuak biztanleria-taldeen arabera biltzen zituena. Inkestan, 16 estatu kidetako 52.000 pertsonak baino gehiagok hartu zuten parte, biztanleriaren eta kontsumo-ereduen estaldura egokia lortzeko. Edari energetikoen definizio zehatzik ez dagoenez, alkoholik gabeko edariei, kafeinari, taurinari eta/edo bitaminari, gutxienez, sartu zitzaien, eta eragin estimulatzaile eta energetiko potentzialengatik merkaturatzen dira.\nTxosten horrek ondorio hauek ditu:\nHelduak (18 urtetik 65 urtera). Inkestan parte hartu dutenen %30ek adierazi dute edari energetikoak hartzen zituztela. Horietatik,% 12 4-5 aleko kontsumitzaile handiak ziren astean (hilean 4,5 litro). % 11k gutxienez litro bat edaten zuen saio bakar batean.\nNerabeak (10 eta 18 urte bitartekoak). Inkestari erantzun dioten herritarren %68k maiz hartzen omen zituen. %12k, hilean zazpi litro inguru, eta beste %12k, gutxienez litro bat edaten zuen saio bakar batean.\nHaurrak (3-10 urte). Elkarrizketatuen %18 edari horien kontsumitzaileak ziren. Horietatik,% 16k batez beste astean 0,95 litro hartzen zuen (hilean lau litro inguru).\nAlkoholarekin nahastuta. Konbinatuta, helduen %56 eta nerabe kontsumitzaileen %53 hartzen dute.\nAriketa fisikoari lotuak. Helduen% 52k eta nerabeen% 41ek adierazi zuten edari energetikoak kontsumitzen zituztela jarduera fisikoan.\nKirol-errendimendua hobetzen du, baina albo-ondorioak ditu\nAzken urteotan, edari energetikoak modan jarri dira kirolarien artean ere. Erdiak maiz kontsumitzen ditu entrenamenduetan edo lehiatu aurretik. Hala ere, horiek erabiltzeak ez du zerikusirik bigarren mailako ondorioekin, Villanueva de la Cañadako (Madril) Camilo José Cela Unibertsitateko adituek frogatu dutenez.\n‘Edari energetikoen erabilera kirolean: pertzepzio ergogenotasuna eta atleta maskulinoen eta emakumeen albo-ondorioak’ azterlanean, lau urtez jardun zen eliteko kirolariei (futbola, errugbia, tenisa, saskibaloia, boleibola, igeriketa, hockeya eta eskalada). Talde batek edari energetikoaren hiru lata hartu zituen, eta besteak, kirol-lehiaketa baten aurreko plazeboa.\nNahiz eta emaitzek erakusten duten edari energetiko – estimulatzaile horiek, Osasunaren Mundu Erakundearen arabera, kirol-errendimendua %3 eta %7 bitartean hobetzen dutela (igerilarien abiadura, muskulu-potentzia, eskalagailuetako indarra edo boleibol-jokalarien zehaztasuna, besteak beste), nahi ez diren ondorioak sortzen dituzte. Azterketa horren arabera, edari energetikoak hartzen zituen taldeak loezina, urduritasuna eta lehiaketa osteko aktibazio-maila areagotu egin zituen, kafeinadun edarien kontsumoarekin lotuta. British Journal of Nutrition erakundeak argitaratzen duen bezala, egileek diotenez, ez zen desberdintasun esanguratsurik izan sexuen artean, ez eta ondorio positiboen pertzepzioan eta bigarren mailakoen pertzepzioan ere.\nbihotz edari energetikoak kafeina nerabeak


Begirada berriak — Manu Robles Arangiz Fundazioa\nLeire Txakartegi, Genero Politiken arduraduna ELAn\nGauzak horrela, Paristik ere iritsi zitzaion sindikatuko genero berdintasun alorrari gonbidapena gai honetaz hitzegiteko. Kasu honetan Frantziako CGT, FSU eta Solidaires sindikatuen eskutik. Izan ere, sindikatu hauetako emakume delegatu eta militanteek topaketa feministak antolatzen dituzte urtero gai ezberdinen inguruan. Eztabaida teorikoak adibide praktikoekin osatzen saiatzen dira eta hara non, aurten, Bizkaiko erresidentzietako borroka ezagutu nahi zuten.\nImajina ezazue argazkia: laurehun emakume inguru, Frantzia osotik joanak, zahar eta gazte, belarriak erne, adi-adi. Solidaires sindikatuko jatorri balentziarra duen Consuelo izeneko emakume batek egin zizkidan itzulpen lanak. Consuelok “Gora Borroka Feminista” zioen afixa bat jarria zuen eszenatokian (bai, euskaraz!). Harrera ezin hobea beraz. Hasieratik sentiarazi ninduten lagun artean.\nParisera joatea atsegina da gehienetan baina bidai honetatik bereziki ikasi dut askotan ondo datorrela egiten ari garena beste era batera begiratuko duten begiradak bilatzea. Begirada ezberdin eta objektiboagoekin topo egiteak balio izan digu ELAn emakumeen bizi baldintzak duintzeko sektore askotan egiten ari garen lanaren balioaz jabetzeko eta nola ez, erresidentzietako emakumeen lorpena nazioarte mailan ere kokatzeko. Merezi dute eta, hori eta gehiago!


Elektrizitate-konpainiek %21,4ko defizita izan zuten 2006an, CNEren arabera. | Consumer\nElektrizitate-konpainiek %21,4ko defizita izan zuten 2006an, CNEren arabera.\nJaitsiera horren arrazoiak hauek dira: kostuen aurreikuspen hobea, elektrizitatearen prezioaren kostu txikiagoa eta Gobernuak hartutako neurriak.\narabera: Asteartea, 2007ko otsailaren 13a\nEnergiaren Batzorde Nazionalaren (CNE) 2006ko hamabigarren behin-behineko likidazioaren arabera, aurreko urtean elektrikoek 2.914,70 milioi euroko tarifa-defizita izan zuten (energiaren kostuaren eta jarduera arautuetatik datozen diru-sarreren arteko aldea), aurreko ekitaldian baino %21,4 gutxiago. 2006ko tarifa-defizitaren behin betiko zenbatekoa hurrengo hilabeteetan jakingo da.\nBesteak beste, kostuen aurreikuspen hobea, elektrizitatearen prezioaren kostu txikiagoa eta desoreka hori desagerrarazteko Gobernuak sartu dituen neurriak, hala nola tarifa elektrikoaren igoera, elektrizitatearen handizkako merkatuan finkoaren prezio bat sartzea eta enpresek kostu gisa kontabilizatu ziren doako emisio-eskubideak itzuli beharra.\nAurreko ekitaldiarekin alderatuta, diru-sarrera garbiak %27 igo dira 15.042,6 milioi eurora iritsi arte, eta energiaren kostuak %20 hazi dira (13.136,7 milioi euro). Datu horren arabera, erregulatutako jardueren eta kostuen likidatu beharreko zenbatekoa 1.905,8 milioi eurokoa da, nahiz eta kopuru hori erakunde arautzailean aurreikusitako 4.906,1 milioi eurotik beherakoa izan.\ndefizit elektrikoa tarifa


Galtzerdi motz zuriak uniformearen parte ziren. Zuriak izan behar zuten galtzerdiek eta alkandorak, baita ileko txoriak ere. Pitxi mahukabakoak eta gerrikoak, berriz, azul marino. Oihala lodi samarra zenez, garboz eskuilatzen ziguten klarion markak eta bazterretan kromotan ibilita batutako hautsak kentzeko.\nEskolan hasi berritan, bost bat urte nituela, Sor Doloresek agiraka egiten zidan uniformerik gabe joateagatik. Beste neska guztiek bazerabilten arauzko soinekoa, tolesak zehatz-mehatz plisaturik, baina nik, etxean irakatsita, laster eramango nuela erantzuten nion mojari, amabitxi oraindik josten ari zela eta.\nAmabitxik esku ona zeukan joskintzarako. Hala ere, osasunez pattaldurik, azken puntada eman ezinik zebilen eta arropa arruntekin joaten nintzen kolegiora. Ardi beltzaren pareko sentitzen nintzen neska talde urdinaren erdian eta egonezinez itxaroten nion jantzi ofizialaren bidez askoren arteko bat bihurtuko nintzen egunari, inoren destaina-keinuetatik salbu geratzeko.\nEstreinakoz jantzi nuen eguna gomutagarria izan zen, izan ere: txiza egin nuen aldean. Harrituta igarri nuen txorrotada epela izterretan behera, nire borondateak gertaera hartan zerikusirik ez zuela.\nGogoan dut arbelean zenbakiak idatzita zeudela, zerotik bederatzira, eta zenbakiok orri koadrikulatu batean kopiatzeko ahaleginean hainbeste bider apurtu zitzaidala arkatzaren punta. Gehienek amaitua zuten ataza, eta ni borragomarekin papera lardaskatzen nenbilen oraindik. Kinka hartan busti nuen, bada, pupitrea. Huraxe izaten zen deskuidurik laidogarriena. Txutxu-mutxua ahorik aho zabaltzen zen patioan:\n— Fulanitak txiza egin du… Fulanitak txiza egin du…\nEta behin kotxina ospea irabaziz gero, iraina eta izena atxikita geratuko ziren txiklea eta zapata-zola bezala.\nSor Doloresek lanbasa ipini zidan eskuan, eta ahal bestean ekin nion behegaina garbitzeari. Alabaina, nire zotinekin errukituta-edo, etxera bidali ninduen arropak aldatzera, espero ez nuen berba samur bat esanda.\nEz nuen, ostera, etxerako bidea hartu, hondartzarakoa baino, hainbeste kostatako jantzia zelanbait txukunduko nuelakoan.\nMarea bizien sasoia zen, ohi baino harkaitz gehiago zegoen moilaren kontra agerian. Hego-haizea. Galtzerdiak erantzi eta haitz baten koskatik zintzilikatu nituen. Ni hondarrean etzan nintzen gero, gona gerriraino batu eta eguzkia nire asmoaren konplize eginda. Erremedio natural hartan fedea ipinita, loak hartu ninduen.\nKili-kiliek iratzarri ninduten: txakur bat neukan usnaka eta muturrarekin bultzaka. Geldi-geldi geratu nintzen. Hankak asmatzen nituen paparrean, adurra bekokian. Bat-batean txistu egin zion norbaitek moilatik eta zantarrak alde egin zuen, ni baketan utzita.\nKartera jaso eta etxerantz egin nuen. Amabitxik, ume besoetakoa piura eskas harekin eta ezohiko orduan etortzen ikusi zuenerako, ura ipini zuen txapan berotzen, terreina bete eta ni bainatzeko. Uniformea balkoian eseki zuen istripuari gora handirik eman barik. Galtzerdi bakarra nekarren —bestea plaian galduta— eta neba bidali zuten bila eguerdian. Ekarri ere ekarri zuen, blai eta zikin, ur ertzean topatutako arrain tripazuri baten antzeko.\nHaziagoak ginela, mojek arrats-pasa eraman gintuzten itsasargitik gertu zeukaten soro batera. Kantuan joan ginen bidean. Toma, Virgen pura, nuestros corazones. No nos abandones jamás, jamás.\nBelarra dantzari zebilen eta fruta-ale banakak bereizten ziren lurrean. Oiloen gandorrek plastilina txatalak ematen zuten. Parez pare, itsasoa. Baten batek esan zuen zerumuga ez zela erabat zuzena.\nOrduan ortulaua agertu zen limoiondoen artetik. Adintsua zen, argala, narrubeltza.\nSor Josefinak azaldu zion lore bila gentozela, maiatzak behar bezala, eta gero boluntarioa eskatu zuen ura ateratzeko, kolegioko ponterako. Zotz egin genuen eta neuri suertatu zitzaidan:\n— Ortulauak lagunduko dizu badaezpada.\nAntonek —Anton bazen behintzat— hortzak falta zituen. Putzuaren karelean ere falta zirenez harriak, elkarren antza zutela iruditu zitzaidan gorputza aurreratu nuenean barrura begiratzeko. Akordatzen naiz eltxo piloa atera zela eta surziloan sartu zitzaidala bat, doministiku egin nuela. Ortulauak txapelarekin uxatu zituen xomorroak eta baldea erakarri zuen guregana.\n— Erria txikota beheraino, eta baldea betetakoan, ekarri geldi-geldi, kontuz, soltatu barik, osterantzean arrastaka eramango zaitu barrura. Tira, hain umea ere ez zara zu…\nPutzuari eta Antoni, biei zerien zingira ilunaren sunda. Atzetik arrimatuta, esku bat ipini zuen nire eskuen gainean. Haren kailuak sentitu nituen. Beste eskuarekin uniformea altxatu zidan. Ez nuen zirkinik egin: bestela, edo putzura jausiko nintzen buruz behera, edo alferrik galduko nuen bedeinkatzekoa zen ur garbia.\n— Neskatxu poxpolina zara zu, gaurko arratsaldea lakoxea —esan zidan murmurka—. Begiak ere eztiaren kolorekoak dauzkazu.\nZurrumurru hori oilategian zebiltzan nesken algarekin nahastu zen nire belarrian gizonak ipur-mamiak estutu zizkidanean. Gero erdirago irristatu zuen eskua, eta beherago. Eskrupulu mortala eragin zidan, azazkaletan lurra edukiko zuelakoan, baina baldeari tenk egitean nire giharrak ere gogortu egiten ziren eta Antonen atzamarra atezatzen nuen nire haragiekin. Baldea goraino ekarri nuen unean bertan, kurrinka bezalakoxe bat egin zuen eta nigandik apartatu zen, atzeraka. Arbola artera abiatu zen ondoren.\nBaldea hartuta, besteengana zuzendu nintzen, ia-ia itsuka, hainbesterainoko durduzaz non oinak sartu nituen simaur metan, orkatiletaraino. Besteak, nire galtzerdiak zipriztin nabarrez beterik ikustean, burla-plantaka hasi zitzaizkidan:\n— Kotxina… Kotxina…\nEta horraino zerkontatua.


urtarrila 2013 - Zero zabor\nTolosaldeko mankomunitateak ‘Ez bota, konpostatu!’ kanpaina jarri du martxan\nPosted in Auto-konpostaketa, Mankomunitateak\nTolosaldeko Zabor Mankomunitateak Ez bota, konpostatu! kanpaina jarri du abian. Txerri jana bezala ezagutzen den hondakin organikoari irtenbidea ematea du helburu kanpaina honek, mankomunitateko herri guztietan. Hitza “Zabor mankomunitateak ‘Ez bota, konpostatu!’ kanpaina jarri du martxan“\nArrasateko udalak herritarrekin bilerak egingo ditu otsailean hondakinez\nArrasatearrek atez ateko bilketa sistemaren gainean duten iritzia jaso gura du Udal Gobernuak. Horretarako, galdeketa bat prestatu dute eta otsailaren 6tik 10era bitartean etxe guztietara bidaliko dira. Arrasatearrek hilabete inguru izango dute galdeketa horri erantzuteko. Goiena “Arrasateko Udalak herritarrengana joko du hondakinen arazoari ekiteko” Diario Vasco “El Ayuntamiento impulsa reuniones abiertas para abordar el tema del...\nAtez Atekoaren aldeko ekimena larunbatean, GZZek antolatuta\nGipuzkoako Zero Zabor taldeenkoordinakundeak Atez Atekoaren aldeko aldarrikapen ekitaldia antolatu du larunbaterako, otsailak 2. Hernanin egingo da eguerdiko 12:00etan. GZZ “GZZk atez atekoaren aldeko ekimena antolatu du larunbatean. Otsailak 2, Hernaniko “Tilos” enparantzan eguerdiko 12:00etan” Hernanin Zero Zabor “Hernanin Zero Zabor taldearen deia otsailaren 2rako,...\nNafarroako hondakinen plana baliorik gabe utzi du Iruñeko Auzitegi Nagusiak\nPosted in Errausketa, Nafarroa\nNafarroako Justizia Auzitegi Nagusiak baliogabetu egin du herrialde horretako hondakinen kudeaketarako plana,, Nafarroako Hondakinen Kudeaketarako Plan Integratua 2010-2020. Urtarrilaren 10ean eman zuen ebazpena auzitegiak, eta aste honetan argitaratu du. Sustrai Erakuntza fundazioak eta Sakanako mankomunitateak jarri zizkioten helegiteak planari, bide administratibotik. Arrazoia eman die auzitegiak. Berria “Nafarroako hondakinen plana baliogabetu dute auzitegiek” Naiz “El...\n‘Berdegara’ ekimena Bergaran, hondakinei irtenbide egokia emateko\nPosted in Birziklajea, Errausketa, Gaikako bilketa, Gizarte eragileak\nBergaran herriko alor ezberdinetako 200 pertsona ezagunen bultzadaz ‘Berdegara’ herri ekimena aurkeztu dute. Adierazpena Juan Martin Elexpuru idazleak irakurri zuen euskaraz eta Mireia Alberdi dietistak gazteleraz. Lekuko euskalkian idatzitako agiriak aldarrikatzen du besteren artean: “Sinatzailiotako asko osasun munduko profesionalak gara eta jakin badakigu, ikerketa zientifiko guztiak hala erakusten dabelako, Erraustegixak pertsonen osasunerako oso kaltegarrixak diela; inork...\nErrausketa Gipuzkoan 2002-2012 (bideoa)\nPosted in Bideoak, Errausketa, Gipuzkoa, Gizarte eragileak, Txingudi, Zubieta\nHondakinen gatazkaz bideo didaktiko laburrak ekoizten dituen 5 minututan erabiltzaileak YouTuben ipini ditu bideo berri bi: Errausketa Gipuzkoan 2002-2012 eta honen gaztelaniazko bertsioa den Incineración en Gipuzkoa 2002-2012.\nEgunotako beste albiste gehiago\nPosted in Atez atekoa, Atez Atekoaren kontra, Auto-konpostaketa, Bideoak, Gizarte eragileak, Iritziak / Adierazpenak, Politikariak, Udalak\nAzken egunotan hedabideek zabaldutako zenbait albisteren bilduma. Legazpi Diario Vasco “Llega la hora de hacer propuestas dentro de la mesa de negociación sobre los residuos” Oñati Gara “857 personas han asistido ya a las reuniones sobre los residuos en Oñati” Bergara Diario Vasco “La plataforma de Bergara denuncia la «imposición» del puerta a puerta ante el Ararteko“; Goiena “Berdegara adierazpena aurkeztuko dute hainbat bergararrek,...\nOrmaiztegi-Beasain: 260 tona atera dituzte zabortegi klandestino batetik\nPosted in Mankomunitateak, Udalak, Zabortegia\nOrmaiztegi eta Beasain arteko mugan Lapurretxe deitu parajean urte luzez joan dira klase guztietako zaborrak pilatzen biltegi klandestino bezain ezagun batean. Bitxikeria bat gehiago: Sasieta mankomunitatearen zabortegi handiaren ondo-ondoan dago. Orain bi udalek lekua garbitzea erabaki eta 260 tona hondakin klase guztietakoak atera dituzte bertatik. Hitza “Lapurretxetik 260 tona zabor atera dituzte bi udalen...\nOñatin 300 baino gehiago dira auzokonposta egin nahi duten familiak\nPosted in Auzolaneko konpostaketa\nEspero baino arrakastatsuagoa izan da Oñatiko herritarrek auzokonposta egiteko udalaren eskaintzari emandako erantzuna: 300dik gora dira izena eman duten familiak. Horientzako 16 gune prestatu nahi ditu udalak, lehenbiziko seiak berehala. Diario Vasco “El compostaje comunitario pisa fuerte” Noticias de Gipuzkoa “Oñati también hará...\nErrauskailuaren eraikitzaileak bultzaka\nDiario Vasco egunkarian Fernando Segura kazetariak argitaratu duenez, Gipuzkoako Hondakinen Partzuergoaren eta errauskailuaren eraikitzaileen artean ez dira ados jartzen aurrera begira egin beharrekoaz. FCC, Zerbitzu Elkartea, Altuna y Uria, Murias eta AE&E enpresek sortutako elkarteak, Zubietako errauste planta eraikitzeko lehiaketa irabazi zuenak, eskatzen omen dio argitzea edo eraikuntzari ekin behar zaion edo bestela Partzuergoak paga diezaizkiela 24 milioi euroko (ia 4.000 milioi...


ikasizale / ikasketaburu\nikasketa 1 iz pl ikastetxe batean erakusten diren gaiak ikastea.\n-Zer moduz ikasketak? Lehen zikloko ikasketetan matrikulatuta dauden ikasleek. Juan Ignacio Pérez / Pello Salaburu «Unibertsitatea eta euskal gizartea gaur» - 106. orr.\nErdi mailako ikasketen agiria. Juan Ignacio Pérez / Pello Salaburu «Unibertsitatea eta euskal gizartea gaur» - 106. orr.\nUnibertsitate aurreko ikasketeetan hizkuntzen erabilera kontuan hartzea. Juan Ignacio Pérez / Pello Salaburu «Unibertsitatea eta euskal gizartea gaur» - 189. orr.\nFilosofiako ikasketetan estandar bihurtu diren gaiak eta metodologia. Askoren artean «Filosofiako gida» - 15. orr.\nLaborategiko Ikasketak. Askoren artean «Filosofiako gida» - 158. orr.\nSS-Anhenerbeko Ikasketa Berezien saileko laguntzailea. Alberto Ladron Arana «Eguzki beltzaren sekretua» - 132. orr.\nZientziaren eta Teknologiaren Ikasketak deritzanean. Askoren artean «Filosofiako gida» - 158. orr.\nIkasketa teknikoen iraupen teorikoa.. Juan Ignacio Pérez / Pello Salaburu «Unibertsitatea eta euskal gizartea gaur» - 106. orr.\nZuzenean egiten dituzten ikasketen edukiak dira eskuragarri dauden bakarrak. Juan Ignacio Pérez / Pello Salaburu «Unibertsitatea eta euskal gizartea gaur» - 155. orr.\nIkasketen emankortasunari begira. Juan Ignacio Pérez / Pello Salaburu «Unibertsitatea eta euskal gizartea gaur» - 109. orr.\n"Esperientziaren ikasgelak" izeneko ikasketen programak. Juan Ignacio Pérez / Pello Salaburu «Unibertsitatea eta euskal gizartea gaur» - 155. orr.\nLangabezia handiko ikasketak EHUn. Juan Ignacio Pérez / Pello Salaburu «Unibertsitatea eta euskal gizartea gaur» - 225. orr.\nEgoera hura, noski, ez zen batere erosoa niretzat, eta ez zidan batere laguntzen ikasketetan. Juan Kruz Igerabide «Hauts bihurtu zineten» - 25. orr.\nGure kontuak jakin nahi zituen: ikasketetan nola gindoazen, etorkizunerako zer asmo genituen. Juan Kruz Igerabide «Hauts bihurtu zineten» - 83. orr.\nNeure irakurketa eta ikasketetan bete-betean sartuta. Juan Kruz Igerabide «Hauts bihurtu zineten» - 224. orr.\nBatxilergotik fakultateko ikasketetara igarotze horrek beti eragiten dizkio ikasleari halako ilusio batzuk. Josu Zabaleta «Jakintzaren arbola» - Pio Baroja - 25. orr.\nLehen titulua lortzeko ikasketen iraupena laburtzea. Berria - Euskal Herria 2004-06-23\nNik irribarrez erantzun nion nire altxor bakarra nire ikasketak zirela. Arantxa Iturbe «Kontu-jaten» - 140. orr.\nAlproja; ikasketarik gabea. Aingeru Epaltza «Rock'n'roll» - 117. orr.\nPrincetoneko Ikasketa Aurreratuen Institututik oso gertu. Fernando Morillo «Gloria Mundi» - 9. orr.\n2 (singularrean) ikastea. ik ikaskuntza.\nErromatar zuzenbidea, epaitegien sententziak eta berriro idatzitako usadio-gorputzak ezagutzeak, ikasketa eskatzen zuen, eta nobleak eta letrarik gabeko herritarrak ez ziren horretarako gai. Iñaki Iñurrieta «Legeen espirituaz II» - Montesquieu - 245. orr.\nMekanismo horiek ikasketa "normal" baten bidez barneratzen dira. Josu Zabaleta «Irudia» - Jacques Aumont - 56. orr.\nIkasketa hura ez zen, horratik, hurrengo egunean hasi. Aitor Arana «Onan» - 53. orr.\nPuntu honetan, bada, kontrako jarrerak daude teoria innatista baten, Gestalt-en, eta ikasketaren teoria baten, konstruktibismoaren, aldetik. Bizitzako funtzioen ikasketa eleberrien irakurketa bezain erakargarri edo erakargarriago gertatuko zitzaiola uste zuen. Josu Zabaleta «Irudia» - Jacques Aumont - 69. orr.\nZientzia zehatzen ikasketa arbuiatzen duen gazteriaren denbora-erabilera. Ibon Uribarri «Arrazoimen hutsaren kritika» - Immanuel Kant - 27. orr.\nAntzinako hizkuntzen ikasketari buru-belarri emana dagoen letragizon bat da. Juan Garzia «Ipuin hautatuak» - Jorge Luis Borges - 204. orr.\nLatinaren ikasketa metodikoan abiatua nintzen ni garaitsu hartan. Juan Garzia «Ipuin hautatuak» - Jorge Luis Borges - 87. orr.\nLiburu santuen ikasketa gogoko ez zuelako. Askoren artean «Asisko Frantzizko, Asisko Klara» - 402. orr.\nHizkuntz jabekuntza, H2ren ikasketa, hizkuntz patologiak, etab. Lourdes Oñederra «Fonetika fonologia hitzez hitz» - 56. orr.\nBaina felazioaren bene--benetako ikasketa praktikoa Trinik berak azaldu zigun. Jasone Osoro «Korapiloak» - 63. orr.\n3 (aditzaren objektu gisa)\nAndresek unibertsitateko ikasketak hasi zituenean, Margaritak hogeiren bat urte zituen. Josu Zabaleta «Jakintzaren arbola» - Pio Baroja - 35. orr.\nDistira eta argi berezirik gabe gainditu zituen oinarrizko ikasketak. J.M. Olaizola "Txiliku" «Bizitza eredugarriak» - 214. orr.\nJaponian, esaterako, goi mailako ikasketak dituzten emakumeek etxean egiten dute lan. Berria - Gaiak 2004-05-28\nIkasketak bukatu bezain laster. Josu Zabaleta «Jakintzaren arbola» - Pio Baroja - 95. orr.\n1997an graduondoko ikasketak amaitu zituen Zuricheko Kontserbatorioan. Berria - Kultura 2004-08-06\nUnibertsitateko ikasketak amaitu berriak dituen gazte baten esku utziko dut zure eskabidea. Jose Morales «Arima hilak» - Nikolai Gogol - 451. orr.\nMadrilgo Complutense Unibertsitatean burutu zituen filosofiako ikasketak, 1985ean. Askoren artean «Filosofiako gida» - 12. orr.\nBost urte baino gehiago behar izaten dituzte ikasketak burutzeko. Juan Ignacio Pérez / Pello Salaburu «Unibertsitatea eta euskal gizartea gaur» - 106. orr.\nLizentzia edo ingeniari titulua eskuratzeko ikasketak amaitu ondoren, doktore tesia egin behar du ikerkuntza lanetan hasi nahi duenak. Juan Ignacio Pérez / Pello Salaburu «Unibertsitatea eta euskal gizartea gaur» - 121. orr.\nGurasoek, bestalde, ezin zizkidaten ordaindu ingeniaritza elektronikoa egiteko ikasketak. Juan Kruz Igerabide «Hauts bihurtu zineten» - 93. orr.\nEHUk presoen ikasketak arautuko dituen protokoloa onartu du. Berria - Euskal Herria 2004-10-29\nUnibertsitate ikasketak Europako goi-ikasketen eremura egokitzeko. Berria - Euskal Herria 2006-02-11\nSokorritzaile ikasketa batzu antolatuak izanen dira Ortzaizen helduden otsailean. Herria 2001-01-18\nEstatu Batuetara, gobernuaren ikasketa-burtsa bati esker joan omen zen. Edorta Jimenez «Europako mugetan barrena» - 33. orr.\nIkasketa prozesua ez da batere erregularra. Juan Ignacio Pérez / Pello Salaburu «Unibertsitatea eta euskal gizartea gaur» - 101. orr.\nIkasketa maila guztietan berdin gertatzen da joera hori eta beti leporatzen zaio prestakuntza txar horren erantzukizuna aurreko mailari. Juan Ignacio Pérez / Pello Salaburu «Unibertsitatea eta euskal gizartea gaur» - 106. orr.\nLuis Campoyk berak ikasketa ibilbideak bertan behera utzi zituen, LOCE indargabetzearekin batera. Berria - Euskal Herria 2004-05-18\nDBHko hirugarren mailako ikasleek ez dute ikasketa ildoa aukeratu beharrik izango. Berria - Euskal Herria 2004-05-01\nIkasketa plan berriak ezarri ziren urtean. Joxerra Garzia «Kurrin-kurrun vitae» - 140. orr.\nBi gertaerak atera ninduten nire ikasketa-egitarau zorrotzetik. Juan Kruz Igerabide «Hauts bihurtu zineten» - 144. orr.\nIkasketa-saio luzeak eginez. Juan Kruz Igerabide «Hauts bihurtu zineten» - 175. orr.\nIkasketa etxea erdi eroria zegoen. Koro Navarro «Zortzi kontakizun» - Isaac B. Singer - 147. orr.\nAldi berean entzutegi, sinagoga, ikasketa gela eta psikoanalista kontsulta. Koro Navarro «Zortzi kontakizun» - Isaac B. Singer - 8. orr.\nEzta bere ikasketa kideak ere. Berria - Euskal Herria 2006-03-08\nik ikasketakide. 5813\nEz zen oso ekintzailea, eta ikasketa kontuan etekin eskas samarra ateratzen zuen. Juan Garzia «Sistema periodikoa» - Primo Levi - 39. orr.\nIkasketa-bidaiarako dirua lortzeko COUkoek antolatzen zuten "diskoteka". Iban Zaldua «Gezurrak, gezurrak, gezurrak» - 80. orr.\nIndia eta Asia Hegoaldeko Ikasketa Zentroko ikerketa zuzendari Jean-Luc Racinek dioenez. Berria - Mundua 2004-06-13\nHizkuntzalaritza ikasketak hemengo eta kanpoko unibertsitateetan egin ditu. Juan Ignacio Pérez / Pello Salaburu «Unibertsitatea eta euskal gizartea gaur» - 4. orr.\nLBH ikasketak bukatu zituztenen artean. Juan Ignacio Pérez / Pello Salaburu «Unibertsitatea eta euskal gizartea gaur» - 32. orr.\nMusika-ikasketak amaitu nituenean. Anjel Lertxundi «Zorion perfektua» - 35. orr.\nKirol-ikasketetako ikasleak. Jon Muñoz «Loroaren teorema» - Denis Guedj - 403. orr.\nAlabak maistra-ikasketak egitea lortu zuen. Juan Kruz Igerabide «Hauts bihurtu zineten» - 40. orr.\nErrabino ikasketak egiten diren apaizgaitegi edo goi mailako eskola. Koro Navarro «Zortzi kontakizun» - Isaac B. Singer - 225. orr.\nFilosofia eta Teologia ikasketak egin zituen Donostiako Seminarioan. Askoren artean «Filosofiako gida» - 11. orr.\nEliz Ikasketetan Madrilgo Comillas Unibertsitatean lizentziatua da. Askoren artean «Filosofiako gida» - 11. orr.\nLiburu santuen interpretaziorako giza ikasketa eta jakintzaz lortzen den trebeziarik izan ez arren. Askoren artean «Asisko Frantzizko, Asisko Klara» - 891. orr.\n15-64 urteen arteko biztanleen %23ak unibertsitate ikasketak ditu EAEn. Juan Ignacio Pérez / Pello Salaburu «Unibertsitatea eta euskal gizartea gaur» - 26. orr.\nLanbide ikasketez ari garela [...] komeni da hor ere bereizketa handiak egitea. Juan Ignacio Pérez / Pello Salaburu «Unibertsitatea eta euskal gizartea gaur» - 32. orr.\nSegur naiz oraindik espekulazio-ikasketarik egin ez duten hasi berri guztiek probetxua aterako dutela Tratatu honetako kapitulu batzuetatik. Xabier Kintana «Alderraien gidaria» - Mose ben Maimon - 38. orr.\nAurreko prestatze-ikasketen iraute luzea. Xabier Kintana «Alderraien gidaria» - Mose ben Maimon - 88. orr.\nPrestakuntza-ikasketa horien ondoren. Xabier Kintana «Alderraien gidaria» - Mose ben Maimon - 90. orr.\n6 ikasketak egin\nUnibertsitateak sortu ziren, zentro berriak, ikasketak egiteko aukerak, etab. Juan Ignacio Pérez / Pello Salaburu «Unibertsitatea eta euskal gizartea gaur» - 18. orr.\nNahi dituzun ikasketak egin; zure gauza da hori. Josu Zabaleta «Jakintzaren arbola» - Pio Baroja - 38. orr.\n%60 inguruk egin ditu bigarren hezkuntzako ikasketak gutxienez. Juan Ignacio Pérez / Pello Salaburu «Unibertsitatea eta euskal gizartea gaur» - 155. orr.\nFrantziara joan aitzin ikasketak egin nituela Nafarroan eta Filosofia eta Eskolako Teologia ikasi nituela Alcalako Unibertsitatean, hots, Gaztela Berrian. Piarres Xarriton «Enkiridion» - Martin Azpilkueta - 213. orr.\nIngeniaritzako goi ikasketak egin zituen, Nafarroako Unibertsitatean. Berria - Kultura 2006-04-28\nNire senideek ere, arrazoi beragatik, oinarrizko ikasketak etxean egin zituzten, maistra batzuekin. Fernando Rey «Gure etxeko kontuak» - Natalia Ginzburg - 61. orr.\nIkastetxe pribatu batean egin zituzten batxilergoko ikasketak. Josu Zabaleta «Jakintzaren arbola» - Pio Baroja - 37. orr.\nLehen zikloko unibertsitate ikasketak egiten hasten diren ikasleen artean. Juan Ignacio Pérez / Pello Salaburu «Unibertsitatea eta euskal gizartea gaur» - 103. orr.\nIkasketak euskaraz egiteko. Pello Salaburu «Euskararen etxea» - 84. orr.\nJohanesek eliz ikasketak egin zituen Salamancan. Martin Anso «Elezaharren bidetik» - 75. orr.\nMontserraten ikasketak egin, eta Bartzelonan bizi zela, berak fundatu zuen Ama Maria Mesedeetakoen Ordena. Pello Zabala «Naturaren mintzoa» - 43. orr.\nMatematika hautatu nian, ez bakarrik batik bat matematikako ikasketak egina nintzelako. Jon Muñoz «Loroaren teorema» - Denis Guedj - 95. orr.\nikasketa amaierako (4); ikasketa aurreratuen (6); ikasketa aurreratuen institutua (4); ikasketa berri (5); ikasketa berriak (4); ikasketa egin (4); ikasketa etxean (7); ikasketa guztiak (17); ikasketa guztiak euskaraz (5); ikasketa guztietan (4); ikasketa maila (15); ikasketa mota (7); ikasketa plan (7); ikasketa plana (4); ikasketa planak (6); ikasketa planen (10); ikasketa planetan (4); ikasketa prozesua (12); ikasketa unibertsitarioak (5); princetoneko ikasketa aurreratuen (6)\narkitektura ikasketak (4); bere ikasketak (20); beren ikasketak (11); dantza ikasketak (6); derrigorrezko ikasketak (4); ekonomia ikasketak (6); enpresa ikasketak (5); eskolako ikasketak (4); euren ikasketak (5); euskal ikasketak (7); euskara ikasketak (4); euskarazko ikasketak (6); filologia ikasketak (6); filologiako ikasketak (8); filosofia ikasketak (8); filosofiako ikasketak (4); goi ikasketak (9); historia ikasketak (4); ikasketak amaitu (61); ikasketak amaituta (8); ikasketak amaitutakoan (4); ikasketak amaitzean (10); ikasketak amaitzeko (6); ikasketak amaitzen (9); ikasketak amaitzera (5); ikasketak bukatu (27); ikasketak bukatuta (4); ikasketak bukatzeko (7); ikasketak bururatu (6); ikasketak burutu (5); ikasketak burutzeko (7); ikasketak egin (98); ikasketak eginak (8); ikasketak egitea (5); ikasketak egiteko (35); ikasketak egiten (42); ikasketak egitera (27); ikasketak eman (4); ikasketak eskaini (5); ikasketak eskaintzen (6); ikasketak euskaraz (43); ikasketak hasi (15); ikasketak izan (4); ikasketak jarraitzeko (4); ikasketak ordaindu (5); ikasketak ordaintzeko (6); ikasketak utzi (14); ikasketak uztea (4); ingeniaritza ikasketak (8); kazetaritza ikasketak (10); lehen ikasketak (14); mailako ikasketak (47); medikuntza ikasketak (10); muggle ikasketak (6); musika ikasketak (17); oinarrizko ikasketak (14); soziologia ikasketak (4); teologia ikasketak (6); teologiako ikasketak (5); unibertsitate ikasketak (39); unibertsitateko ikasketak (19); urteko ikasketak (5); zientzia ikasketak (4); zikloko ikasketak (6); zuzenbide ikasketak (23)\nbigarren mailako ikasketak (9); egin zituen ikasketak (14); euskal filologia ikasketak (4); euskal filologiako ikasketak (5); goi mailako ikasketak (31); ikasketak amaitu eta (20); ikasketak amaitu ondoren (5); ikasketak amaitu ostean (4); ikasketak amaitu zituenean (4); ikasketak bukatu berri (4); ikasketak bukatu ondoren (5); ikasketak edo lana (4); ikasketak egin eta (6); ikasketak egin nahi (4); ikasketak egin ondoren (6); ikasketak egin zituen (41); ikasketak egiteko aukera (6); ikasketak egiten ari (14); ikasketak egiten hasi (5); ikasketak euskaraz egin (6); ikasketak euskaraz egiteko (9); ikasketak euskaraz egiten (6); ikasketak utzi eta (5); mailako ikasketak egin (5); unibertsitate ikasketak euskaraz (4); unibertsitate mailako ikasketak (4); zituen bere ikasketak (4)\naukeratutako ikasketetan (4); euskal ikasketen (11); goi mailako ikasketen (6); graduondoko ikasketen (5); ikasketekin batera (4); ikasketekin jarraitzeko (4); ikasketen artean (6); ikasketen eskaintza (9); mailako ikasketen (7); presoen ikasketen (4); unibertsitate ikasketen (5); unibertsitateko euskal ikasketen (4); ztg ikasketek (4)


Ikasleen ordezkaritza | Derecho | Deusto\nTaldeko ordezkariak eta ordezkaria\nIkus dezagun, labur-labur, zelan dagoen antolatuta ikasleen ordezkaritza gure Fakultatean.\nDeustuko Unibertsitateko Fakultateetako ikasleen ordezkariak klaseko ordezkaria eta ordezkariordea dira. Ikasturte bakoitzean aukeratzen dira, urrian/azaroan.\nKargua hurrengo ikasturteko hauteskundeetara arte luzatzen da.\nZeintzuk dira ordezkari onaren ezaugarriak?\nPertsona enpatikoa, irekia, errealista, arduratsua eta jendaurrean hitz egiteko eta komunikatzeko gaitasuna duena.\nPertsona zuzena, konprometitua eta taldean lan egiteko prest dagoena.\nTaldearen interesak defenditzeko gai dena, bere interes propioak gorabehera.\nIkaskideek onartzen duten pertsona, eta irakasleekin edo agintari akademikoekin hitz egiten dakiena.\nKarguak berekin duen ordezkaritza hartu eta klasearen, Fakultatearen eta, azken batean, Deustuko Unibertsitatearen onerako lan egingo duena.\nZer espero da haiengandik?\nIndarrean dagoen araudia ezagutu, zaindu eta ikasleei transmititzea.\nIkasleei dagozkien kontuen berri ematea ikaskideei.\nIkasleen partaidetza sustatzea unibertsitateko jardueretan.\nIkasleen, irakasleen eta agintari akademikoen arteko bitartekari lana egitea.\nUnibertsitateak baditu ikasleen partaidetzarako beste ekimen batzuk ere. Zehazki, Loiola Foroak topaketak antolatzen ditu urtero eta bertara gonbidatzen ditu Unibertsitateko ordezkariak eta ordezkariordeak. Ekimen horren barruan, ikasleentzat eta unibertsitateko elkartearentzat interesgarri diren gaietariko batzuen inguruan hausnartzeko egun bat hartzen da. Aurretiaz, informazio saio batzuk antolatzen dira.\n2011-2012 ikasturtetik hasita, graduko eta graduondoko ikasketetan ECTSen aitormena eska daiteke ordezkari/ordezkariorde eta Fakultateko (kontseiluko eta klaustroko) kide anitzeko organoetako kide izateagatik.\nFakultateko ikasleen ganbera\nFakultateko Ikasleen Ganbera Fakultateko kide anitzeko ordezkaritza organo gorena da.\nFakultateko ordezkariak eta ordezkariordeak: Fakultateko ikasleak ordezkatzeko kide bakarreko organo gorenak dira.\nIkasle kontseilariak eta klaustrokideak: Fakultateko Ikasleen Ganberak taldeko ordezkari eta ordezkariordeen arteko ikasle bat aukeratu behar izaten du, Fakultateko zuzendaritza organoetan parte hartzeko, Fakultateko Kontseiluan eta Klaustroan, hain zuzen ere.\nZuzenbide Fakultateko tutoretzen koordinatzaileaNaiara Arriola Unibertsitateen etorbidea, 2448007 Bilbao94 413 90 00naiara.arriola@deusto.es\nIkasleen Ordezkaritzarako Gida


Ez nuke ezustean hil nahi — Eibar.ORG | Eibarko peoria\nHemen zaude: Hasiera / Blogak / Amatiño / Ez nuke ezustean hil nahi\nEz nuke ezustean hil nahi\nAmatiño 2016/07/17 00:05\nAdiskidea hil zait. Ni baino urtebete zaharragoa. Lagunarteko bosgarrena, azken bolada honetan. Bata bestearen ondoren. Auskalo zergatik baina, lagun askok egin beharreko dena egin izan dugu aldi berean: lehen jaunartzea, ikasketak, lanean hasi, ezkondu, seme-alabak izan, aitondu… Orain, berriz, badirudi denok aldi berean hiltzeko txanda heldu dela.\nNorbaitek esan dit, kristau-etsipenez edo, adiskidearen heriotza-modua “zori onekoa” izan dela. Hil daitekeen erarik onenean hil dela: konturatu gabe, jakinezta, igartzeke. Ez dakit ba… ez dut uste, aukeran, nik horrela hil nahi izango nukeenik: ezustean, ezjakinean, oharkabean. Nik ez ditut ustebakoak gustuko eta, nago, ezusteko heriotzarik ere ez litzaidakeela batere gustatuko. Izan ere, ba al da hil egin behar duzuna jakin gabe hiltzea baino gauza patetikoagorik?\nUrte mordoa neraman nire Eibarko nerabezaroko lagun taldeari bisitatxo bat egin barik eta orain dela bi hilabete otu zitzaidan antzinako adiskideei besarkada handi bat ematea. Eibarrerantz joaterakoan, ermutartu zen Joxe nire lagun mina zain neukan eta besarkada anaikorrak trukatu ondoren aurrera jo genuen. Alfa aldean aparkaleku bat topatuta gero Untzagaraino helduta lehenengo adiskidearekin topo egin genuen; besarkada ematerakoan, Kandidok, izutua, esan zidan “Kontuz, Frantxu, minbiziarentzako tramankulua zeukaat sorbaldaren gainean”. Aurrerantz jo genuen elkarrekin Shanti herriko marrazkigilerik famatuenarekin enkontrua egin arte. Besarkatu ondoren, galdetu nion gure lagun taldeko adiskideei buruz eta izena eman ahala erantzun bakarra: hilik. Zeharo penaturik, Ipurua pean “Baten bi” Soziedadera joan ginen legezko afaria egiteko asmoz eta haranzko bidean “Corazonistetako” ikaskide batekin topo egin eta galdetu nion: “ gabon Joxe Mari etorriko al haiz gure afarira? “ eta bere erantzuna: “ ez, Frantxu, atake epileptiko batzuk ditiat eta normalki ez nauk horrelako jaietara joaten “.\nEtxeranzko bidean pentsatu nuen komeni zitzaidala beste urte mordotxoan Eibarrera ez joatea.


Avast SecureLine VPN 2018 Lizentzia fitxategia upto 2050 dinamizatzailea [probatu]\nHasiera » VPN » Avast SecureLine VPN Lizentzia 2018\nAvast SecureLine VPN segurtasun helburua erabilitako software. erabiltzaileari aukera ematen segurua konexio bat erabiltzaile babesteko online aktibatzen guztiek eskuratu. Avast SecureLine VPN 2018 License File helps to hide users Ip by generating a VPN.\nConnection pribatua eta segurua\nIt works to hide your activities from hackers and online tracking systems. Avast SecureLine VPN 2018 License File is the best VPN application to stay safe and completely private when accessing favorite apps and websites, edonon erabiltzaileak mundu batean eserita. Enkriptatu Erabiltzaile Isad publiko WiFi konexioak.\nsarrerako eta irteerako datu guztiak enkriptatzen eta edonork kanpoko ikusezina dira. Honez enkriptatze pribatuak VPN 'tunel' eragozten hacker / open Wi-Fi guneak publiko bidez datuak lapurtzeko. Garrantzitsuena erabiltzaile internet kokalekua kokapena desberdinetako agertzen inork ez non pertsonaren online da bertatik epaitu ahal.\nEre gustatzen duzu beste Kategoria bereko Erremintaren (Alternative Onena eta antzeko tresna). Sactivator.com Saltzaile Software Cracks Guztiak. mesedez, ez ahaztu zure lagunekin partekatu.\nJaitsi Auto ezkutatu IP Crack\nHotspot ezkutua Elite VPN Crack\nBeraz web anonimoki arakatu laguntzen du, eta gune batzuetan dira eskualde batzuetan blokeatu sarbide pribatua daukala haiei gehiegi. Laguntzak ezkutatu eta anonimoki erabiltzaile banka saio hastea, hitzaldian, postak eta ordainketak.\nNahiz eta erabiltzaileak online jokatu ahal, bideoak ikusi, edo fitxategi handiak deskargatzeko inolako oztopoa gabe. Gainera Avast SecureLine VPN 2018 Lizentzia giltza Crack aukera bertatik erabiltzaileak bere kokapena aukeratu eta anonimoak ahal ditu. Erabiltzaile bat bidaiatzen ari bada eta kokapenak desberdinetatik atzitu behar du, Egoera, hala nola, it provides Avast SecureLine VPN 2018 License File to connect to servers around the world.\nBeraz, erabiltzaileak erraz gehiago online edukia sartzeko eta web arakatzeko anonimoki. It zerbitzariak konektatu ahal bidez 29 popular kokapenak 22 mundu osoko herrialde. zauden avast maitalea bat bada, Zuk ere gustatzen liteke Avast Garbiketa Activation Code 2018 hemen dago.\nGaldera bat liteke erabiltzaileek sortzen axola zenbat VPN lanen bat?\nsegurtatu VPN by Behin, komunikazio ezinezkoak dira espioi. Zure konexioak babesa emateko inguruan ezkutu Egiten. Avast SecureLine VPN Crack 2018 eta Lizentzia ezaugarriak zoragarri bertan utzi erabiltzaileak seguru eta tentsioa free sentitzen ditu.\nOhar: Bere Prezioak buruz hitz egiten bada, gora dator epaiketa bertsioa batekin. prezioei $ 2.99 / hileko edo $ 19.99 / urte azpian ematen trial epea amaitu ondoren kobratuko da. Erabiltzaileak harpidetza automatikoki berritu gutxienez bertan behera utzi ezean 24 orduz aldi aktiboa amaitu aurretik. Auto-berritzeko desaktiba daiteke erabiltzaileak joanda kontua ezarpenak erosketa ondoren.\nOhar: Zuk ez duzu kezkatu. Avast SecureLine VPN Zauriak Lizentzia fitxategia lagunduko dizu.\nAvast SecureLine VPN honako Zoragarriak Ezaugarriak\nHonez Fast eta segurua VPN zerbitzu bat lotzen erabiltzaileek kokapena optimoa izateko\nErraza bat-botoia babesa Isad WiFi konexioak publikoan\nerabiltzaileek azkar eta pribatuaren aukera ematen du, anonimoak browsing\nErabiltzaile kokapena aldatzen: zerbitzarietan aktiboa izan 22 mundu osoko herrialde\nberehalako sarbidea widget batekin hasten\nAutomatikoki berriro konektatzeko datuak batetik WiFi aldatu\nWorld-class bezeroarentzako zerbitzua\nAvast SecureLine VPN lizentzia-fitxategiak 2018\nNAN: Anastasia Libra\nNAN: Williams, John\nBi lizentzia fitxategi horiek probatu eta badabil gure eskainiko pitzatu VPN avast bertsio batera dira. Gogoratu Jaitsi avast seguru VPN emandako botoia behetik emaitza hobeak egiteko.\nNola erabili & Crack Avast SecureLine VPN Lizentzia 2018\nJaitsi Avast SecureLine VPN Lizentzia pakete osoa The 2018\nInstalatu Avast SecureLine VPN telefonoan\nCopy Avast SecureLine VPN Lizentzia fitxategia 2018 eta instalazio direktorioa kodean.\nJaitsi Avast SecureLine VPN Lizentzia 2018\nIt works to hide your activities from hackers and online tracking systems. Avast SecureLine 2018 VPN aplikazio onena denean gogoko aplikazio eta webgune sartzean seguru eta erabat pribatuak egoteko da, edonon erabiltzaileak mundu batean eserita. Enkriptatu Erabiltzaile Isad publiko WiFi konexioak.


Musika, haurren erritmora • ZUZEU\nDonostia Jazzaldiaren 50. urtemugan buru belarri dagoen honetan, jaialdi nagusiak bere baitan gordetzen duen jaialdi txikia hasten da gaur. Txikia orain bizpairu urte abiatu zelako, txikia handiaren ondoan hiru eguneko egitaraua baino hartzen ez duelako eta, batez ere, umeek goza dezaten antolatua dagoelako. Jazzaldiak oholtza parean falta zuen adin tarte bakarrari erreparatzen diolako eta goizeko ekitaldi eta zuzenekoekin egun argiz garatzen delako, Jazzaldiko harribitxia dugu Txikijazz.\nEkimenak Europan gero eta ohikoagoa bihurtzen ari den joera bati erantzuten dio. Lehen gazteenak ei ziren musika jaialditzarrak eta gau giroak; eta helduenak, oso helduenak, jazza eta auditorioetako emanaldi ´jasoak´. Tarteko belaunaldia desagertu egiten zen, gurasoen hutsunea nabarmena zen zenbait kultur jardueratan. Guraso izan eta musika zaletasuna zokoratzen ei zuen askok.\nBaina apurka-apurka kontuak aldatzen doaz eta gero eta gehiaago dira musika emanaldiak (eta beste) familia giroan bizi nahi dituztenak, beren zaletasunei eutsi ez ezik seme-alabekin partekatu nahi dituzten gurasoak.\nBartzelonako Sonar jaialdia esaterako, 1994an Bartzelonan sortua eta musika joera elektronikoak eta esperimentalak jasotzen dituena, konturatu zen jaialdiak urteak bete ahala bertaratzen ziren musika zaleek ere betetzen zituztela, eta jada zale asko eta asko guraso direla; jaialdiaz gozatzen jarraitu nahi luketen guraso musika zaleak. Eta beste esparru askotan ere berritzailea izan den jaialdiak SonarKids martxan jartzea deliberatu zuen. Umeentzako, edo hobe familia osoarentzako jaialdia.\nBeste horrenbeste egin zuen Jazzaldiak 2013an, “familiek eta haurrek musikaz, arteaz eta teknologia berriez gozatzeko eta horiekin ikasteko aukera eskaintzea helburu” duen Txikijazz sortuta. “Jaialdia haurrekin aisialdia pasatzeko beste era bat bilatzen duten gurasoengan dago pentsatua. Etorkizuneko publikoa musika-formazioan hezi nahi duten gurasoengana iritsi nahi du, musikak heziketarako eta gozamenerako eskaintzen dituen aukera amaigabeen jakitun”; dio jazzaldi txikiaren webguneak.\nTxikijazz doakoa eta irekia da, eta jaio berrietatik hamaika urte bitarteko haurrentzako eta jarduerak programatzen ditu -Kursaaleko terrazak ditu kokagune-, euskaraz. Gainera, umeentzako pentsatua dagoenez, ikus-entzule huts izan baino parte hartzaile aktibo izatera gonbidatzen du bertaratzen dena, tailer ezberdinen bitartez: aurpegiak pintatzekoa, erreziklatutako objetuekin musika tresnak sortzekoak, Dj-enak, dantzatzekoak (jazz-dantza eta 50. hamarkadako dantzak), sukaldaritzakoak (Txikitxef: fruta-burruntziak eta koloretako entsaladak)…\nAparte, aurtengo egitarauak sekulako kontzertutzarrak jasotzen ditu; guztira hiru egunetan lau. Bat beren-beregi haurrei zuzendutako ikuskizuna da, Pop ´N´ Kids deiturikoa, eta beste hirurek (nagusien) Jazzaldian parte hartzen dutenak: Carla Cook, Ray Gelato & Claire Martin Donosti Lindy Hop-ekin eta Andrea Motis & Joan Chamorro Group.\nHemen bakoitzaren lagin bana:\nCARLA COOK (Gaur uztailak 23, 10.15ean)\nJazz standar-ak kantatzen ditu Carla Cook-ek laukotean, Neil Young edo Marvin Gaye-n kantekin batera, besteak beste. Egun New Yorken bizi den Cook musika irakaslea ere bada, gazteentzako Jazz hezkuntza programa interaktibo bat garatu duena. Herenegun eta atzo iluntzean Kursaaleko terrazetan izan da kantari aurtengo jazzaldian.\nBideoan Lynne Arriale eta Grace Kelly musikariekin “River” jotzen du zuzenean Jazz Alley-n.\nRAY GELATO & CLAIRE MARTIN (+ DONOSTI LINDY HOP) (Gaur uztailak 24, 11.30ean)\nGelato sinpatikoa aspaldiko laguna du Jazzaldiak, sarri kantatu izan baitu Kursaaleko terrazetan -atzo eta herenegun ere bertan izan zen-. Saxofoi joleak “40ko eta 50eko hamarraldietako jazzeko showmen handien tradizioari eusten dio”, Ike Quebec eta Illinois Jacquet eredu dituela -sekulako swing-a du eta Louis Prima gogorarazten du!-. Aurten Claire Martin-ek laguntzen dio, britainiar jazzaren lehen damatzat hartzen ei dena eta 2011n Kenny Barron-ekin “Too Much in Love to Care” grabatu zuena. Emanaldi ezin aproposagoa dantzarako!\nEa asmatzen duzuen “Mambo Gelato” kantuaren bideoklipa egiteko zein hiri hautatu zuen Ray Gelatok.\nPOP ´N´ KIDS (Bihar uztailak 25, 12.30ean)\nPropio umeentzako sortutako ikuskizun honetan gehien gozatzen dutenak gurasoak direnaren susmoa dugu. “Antxoak itsasoan antzera, pop-aren historiako arrakasta handienak dantzatuko ditugu” diote beraiek, eta taldekideek hartzen dituzten izenak ikusita, ez dira asmatzen zailak izango: Freddie Mercurio, Maikel Jackson, Angus, RingoStar eta Stivi Wonder. Taldeak StarSuperStar aurkezle xelebreak gidatzen du, kantu bakoitzean ekintza ezberdin bat proposatzen duena.\nIkuskizunaren lagin gisara, hona pot-pourri bat…\nANDREA MOTIS & JOAN CHAMORRO (Etzi uztailak 26, 12.30ean)\nBi laguneko talde honek -boskote dira zuzenean-, eguerdian haurrentzako kontzertua eskaini ostean, Melody Gardot diva lagunduko du iluntzean, jada sarrera guztiak agortu dituen emanaldian. Andrea Motis kantari eta tronpeta joleak eta Joan Chamorro saxo jole eta kontrabaxu joleak jazz standard dantzagarriak jo ohi dituzte. Azken hau, gainera, pedagogo ezaguna da, Els Comediants taldearekin lan egin izan du antzerkian eta Bartzelona Jazz Orchestrako kide ere bada, besteak beste.\nBideoan, “My Baby Just Cares for Me” jotzen dute zuzenean, dantzarien laguntzarekin; Nina Simonek ezagutarazitako standard dotorea.\nDonostia, familia jarduerak, haurrak, Jazzaldia, musika, Txikijazz\nJaialdi 2015, Boisen uztailaren 28tik abuztuaren 2ra


DOCK OF THE BAY zinemaldia: 10 urte musika eta zinema uztartzen | Zinema | Pantaila handian\nYou are here: Home ∼ 2016 ∼ December ∼ 31 ∼ DOCK OF THE BAY zinemaldia: 10 urte musika eta zinema uztartzen\nNork esango zigun duela 10 urte Musika Dokumentalen Jaialdi batek sortu eta bizirik iraungo zuenik Donostian. Gorabehera nahikotxo izan ditu Dock of the Bay, donostiar zale batzuek sorturiko zinemaldiak. Baina hor dirau, oztopo guztien gainetik, zutik. 10. urteurreneko edizio hau guretzako, 10.000 ikusleentzat, ikusle-entzule gaituztenentzat egin dute.\nEta gaur zortzi hasiko den zinemaldiak irekiera berezia izango du. Aurten, estrainekoz Literatura Nobel Saria abeslari bati, Bob Dylani, egotzi zaiola aprobetxatuz, D. A. Pennebakerrek 1967an egindako “Bob Dylan: Don’t Look back“ dokumentalarekin hasiko dute edizioa. 23 urte zituela Bob Dylanek Erresuma Batuan egindako bira azaltzen du dokumentalak. Dylan bera, Joan Baez eta Donovan, besteak beste agertzen duen dokumentala bizitzan behin ikusi beharreko filmatzat jotzen dute antolatzaileek. Antzoki Zaharrean 17:30tan emango dute. Berau “Paint it black” deitu duten sailean emango dute. Lehiaketik kanpo dagoen sail honetan musika dokumentalen hautapenen atzerabegirako bat eskaintzen da.\nSail horretan ere zendu berria zaigun Leonard Cohen kantari kanadiarraren inguruko film bat, “Bird On A Wire“, 1971ko bira jasotzen duena emango dute igandean. 1971ean Tony Palmer kontratatu zuen Cohenen managerrak kantariaren inguruko dokumentala egiteko. Azken bertsioa ez zuten onartu. 2009an Palmerrek originalak lortu eta dokumentala berregin zuen. Igandean Tony Palmer bera Antzoki Zaharreko publikoaren aurrean izango da filma defendatzeko.Hurrengo larunbatean, urtarrilaren 14ean, “The Who: The Kids Are Alright“ ikusteko aukera izango dugu. 1979an Jeff Stein elkarrizketei, kontzertuei eta kontzertu atzean gertatukoari esker bandaren eromena islatzen saiatu zen.\nLehiaz kanpo den beste sail bat, “Perfect Day” sailean berriki nazioartean egindako filmak emango dira. Osotara zazpi luze aurkituko ditugu. Horien artean, ikusiko ditugu The Everly Brothers bikotea, Blur talde britaniarra, edo Thor rock bandaren ingurukoak. Edota Rolling Stonesek Latinoamerikan egindako bira kontatuko digun filma izango dugu. Musikan zeresana izan duten Danny Fields ekoizleak (besteak beste, Lou Reed, Jim Morrison edota Iggy Pop eta The Stoogesen ekoizlea), Fat Mike hardcore musikari eta ekoizleak eta musikari anitz erretratu dituen Mike Rock argazkilariak ere filma bana dute sail honetan.\nBaina zer izango litzateke zinemaldi bat lehiaketa gabe? Zortzi egun hauetan sarien bila arituko diren zortzi film luze izango ditugu. Batek, “Sound of Roots“, Euskal Herrian ska eta reggaeren historia arakatzen du. Antxón Notariok, Ainara Mentxakak, Ane Cerratok eta Javier Blancok zuzendutako filma ostegunean ikusiko da. Espainian ekoiztuak daude lehiatzen diren hiru luze: batak, “Sad Vacation“ zintak, Sid Vicious eta Nancy Spungen punk bikotea du protagonista, besteak, “Geometría del Esplendor“ filmak Madrilgo Mobidaren talde mitiko hori argira atera du eta hirugarrenak, “Moz and I“ filmak, Morriseyren jarraitzaile sutsua den DJ bat aurkeztu digu. Horiekin Mexikoko mariatxiak, Georgiako skaterrak edo Beyonceren zaleen fenomenoa arakatzen duten dokumentalak izango dira. Eta Sundance zinemaldian Zuzendaritza Onenaren saria jaso zuen “All These Sleepless Nights“ dokumental poloniarra. Aurretik Cancer Moon talde bilbotarraren inguruan egin nahi duten dokumental mokau bat emango dute.\nHoriek epaitzen hiru gizon eta bi emakume. Felipe Cabrerizo historialari, musika esataria eta idazlea, Alejandro Díaz Sevillako Zinemaldiko programatzaile buru, Kikol Grau errealizadorea eta iazko irabazlea, Leire Apellaniz ekoizle eta zine zuzendaria eta Virginia García Pino irakasle eta zine zuzendaria.\nAurten ere ez da zine mintegia faltako. Zinema dokumental musikalaren narratiban garrantzitsu izango den alde bat aztertuko da. Aurten dokumentatzeko, kontatzeko, iritzia emateko eta are programatzeko ekintzek jarrera kritikoa duela eta bai zine modalitate horrekiko, bai eta ikusgarritasuna eta balioa hartzen duten narratiba eta lengoaiekiko ere. Hori aztertuko dute. Irekiera eta itxiera festak izango dira gainera eta kontzertu pare bat. Sarrerak ekitaldi guztietarako salgai daude Dock of the Bay webgunean bertan (http://www.dockofthebay.es/2017/eu/) edo Donostia Kultura (http://www.donostiakultura.eus) eta Sade Zinematan (http://www.gruposade.com).\nPrograma guztia ondorengo esteka honetan ikusiko duzue: http://www.dockofthebay.es/2017/eu/programa/. Hori eskeiniko dute 10. edizio honetan, erreflexio hau sortu duen edizioak: “atzera begiratzean, gaztetua ikusten dugu gure burua, ilusio handiz eta erne beti. Ibilitako bideari begiratzeak hunkitzen gaitu. Saihestezina da“. Hurrengo hamar urteei osasuntsu heldu diezaioten.\nPosted in Zinema Alternatiboa, Zinema jaialdiak Tagged "All These Sleepless Nights", "Bird On A Wire", "Bob Dylan: Don't look back", "Geometría del Esplendor", "Sad Vacation", "Sound of Roots", "The Who: The Kids Are Alright", Ainara Mentxaka, Alejandro Díaz, Ane Cerrato, Antxón Notario, Blur, Cancer Moon, D. A. Pennebaker, Fat Mike, Felipe Cabrerizo, Iggy Pop and the Stooges, Javier Blanco, Jeff Stein, Jim Morrison, Kikol Grau, Leire Apellaniz, Leonard Cohen, Lou Reed, Mike Rock, Morrisey, Nancy Spungen, Rolling Brothers, Sid Vicious, The Everly Brothers, Thor, Tony Palmer, Virginia García Pino


Gasteizen amaiera emango dio udako zikloari irailaren 9n, astelehenez, Olarizuko herri erromeriarekin « Prentsa oharrak\nGasteizen amaiera emango dio udako zikloari irailaren 9n, astelehenez, Olarizuko herri erromeriarekin\nKategoriak: Prentsa oharrak — Komunikazio Zerbitzua / Servicio de Comunicación — 3 iraila 2019 11:05\nUdalbatzak udal-mugarrien ohiko txangoa egingo du, Foronda eta Arratzua-Ubarrundia artean\nHorrez gain, Olarizuko zelaietan jai giroko jarduerak egingo dira, besteak beste ohiko babarrun-jana eta igoera jendetsua Olarizuko gurutzera; jai-amaiera Plaza Berrira itzultzeko ibilbidearekin izango da, Udal Musika Bandak, txistulari, atabalari, trikitilari, gaita-jotzaile eta danborrariek zein Erraldoi eta Buruhandien Konpartsak lagunduta\nUrtero bezala, Andre Mariaren Jaiotzaren egunaren ondorengo astelehenean Gasteizek herri erromeria egingo du Olarizuko zelaietan. Horrela egingo dio agur hiriak udako zikloari irailaren 9an, bildutako uzta eskertzeko nekazarien erritua gogoratzen delarik.\nGoiz horretan bertan udalerria mugatzen duten mugarrien urteko ibilbidea egiten du udalbatzak, alkatea basozain nagusi eta talde buru dela, 500 urtetik gora duen usadio administratiboari berretsiz.\nUdalbatzak udal-mugarrien ohiko txangoa egingo du, Foronda eta Arratzua-Ubarrundia artean, 11 kilometro inguruko ibilbidea, alegia.\nAurtengo ibilbidea 33F zenbakiko mugarritik (“Las comunidades”) 185 zenbakikoraino (“Minako Arana”) joango da, tartean igaroko dituztelarik Foronda, Mendiguren, Miñaogutxi eta Miñao herriak,muga eginez Zigoitiako udalerriko Apodaka, Etxabarri Dibiña eta Mendarozketarekin, eta Arratzua-Ubarrundia udalerriko Ziriano, Betolaza eta Lukurekin.\nHorrez gain, Olarizuko zelaietan jai giroko jarduerak eta jarduera gastronomikoak egingo dira, besteak beste ohiko babarrun-jana eta igoera jendetsua Olarizuko gurutzera; jai-amaiera Plaza Berrira itzultzeko ibilbidearekin izango da, Udal Musika Bandak, txistulari, atabalari, trikitilari, gaita-jotzaile eta danborrariek zein Erraldoi eta Buruhandien Konpartsak lagunduta